title: Eveliina Määttä

text: Määttä on osallistunut Karuselli-laulukilpailuun pari kertaa. Vuonna 2003 Eveliina voitti kilpailun teinisarjan. Vuonna 2004 Eveliina osallistui Orivedellä Oridolls-laulukilpailuun, jonka hän voitti. Määttä voitti vuonna 2005 Ponnahdus pinnalle -laulukilpailun, jossa toiseksi sijoittui sittemmin tangokuninkaaksi valittu Jukka Hallikainen.


title: Eveliina Määttä

text: Omalla nimellään Eveliina on julkaissut viisi joululaulua sisältävän EP-levyn sekä joitakin soolosinglejä, joista yksi oli englanninkielinen. Eveliina on pyrkinyt kaksi kertaa Euroviisuihin, ensin vuonna 2011 Suomen euroviisukarsinnassa kappaleella ”Dancing In the Dark” ja vuonna 2012 Uuden musiikin kilpailussa kappaleella ”Perfect”.


title: Eveliina Määttä

text: Eveliina julkaisi Miikka Kerkkäsen kanssa Kaikku-nimellä musiikkia vuonna 2013.


title: Eveliina Määttä

text: Eveliina on tehnyt musiikkia itsekin ja hän julkaisi vuonna 2017 EveSofia-artistinimellä singlen ”Yrittää”, jonka on säveltänyt ja sanoittanut itse.


title: Eveliina Määttä

text: Määttä osallistui vuonna 2018 esitetyn The Voice of Finland -ohjelman seitsemännelle kaudelle. Hän eteni kilpailussa semifinaaliin.


title: Live at Eindhoven ’87

text: Live at Eindhoven ’87 on thrash metal -yhtye Testamentin livealbumi, joka julkaistiin vuonna 2009 levymerkillä Prosthetic Records.


title: BMW R 1200 RT

text: BMW R 1200 RT on BMW:n valmistama urheilullinen matkapyörämalli, jossa on kaksisylinterinen bokserimoottori. Kaudelle 2014 esiteltiin uusi RT (saksaksi Reise/Tourer). Uudessa mallissa on 1 170-kuutioinen moottori, jonka sylinterikannet ovat nestejäähdytteiset. BMW R 1200 RT on yksi Suomen suosituimmista matkapyöristä.


title: Lukas Vejdemo

text: Lukas Vejdemo (s. 25. tammikuuta 1996 Tukholma, Ruotsi) on ruotsalainen jääkiekkoilija, joka pelaa NHL-joukkue Montréal Canadiensissa. Hän pelannee lähinnä AHL-joukkue Laval Rocketissa. Vejdemo on pelipaikaltaan keskushyökkääjä, mutta hän osaa pelata myös laidassa. Vejdemo on luonnehtinut itseään kahden suunnan sentteriksi, joka on hyvä luistelemaan ja jolla on hyvä pelisilmä.


title: Lukas Vejdemo

text: Vejdemo on SDE HF:n kasvatti. Hän siirtyi kaudeksi 2012–2013 Djurgårdens IF:n junioreihin. Hän oli seuran J18-junioreiden paras syöttäjä sekä J18 Elitissä 23 syöttöpisteellään että J18 Allsvenskanissa seitsemällä syöttöpisteellään. Kaudella 2013–2014 Vejdemo oli J18 Allsvenskanissa joukkueen paras syöttäjä Jonathan Davidssonin kanssa 15 syöttöpisteellään.


title: Lukas Vejdemo

text: Kaudella 2014–2015 Vejdemo toimi Djurgårdenin J20-junioreiden varakapteenina. Hän oli tehoilla 23+25=48 joukkueen toiseksi paras pistemies Daniel Bernhardtin jälkeen. Vejdemo sijoittui koko J20 SuperElitin pistepörssissä viidenneksi ja hän voitti myös koko sarjan tehotilaston lukemalla +28. Pudotuspeleissä Vejdemo oli neljällä osumallaan Djurgårdenin paras maalintekijä Lukas Löfquistin kanssa. Hän voitti kauden päätteeksi J20 SuperElitin mestaruuden. Vejdemo palkittiin sarjan pudotuspelien arvokkaimpana pelaajana. Hän debytoi kauden aikana myös Djurgårdenin SHL-joukkueessa, jossa Vejdemo pelasi kolme runkosarjaottelua ilman tehopisteitä. Hän teki SHL-debyyttinsä 29. marraskuuta 2014 Linköpings HC:tä vastaan. Joulukuussa 2014 Vejdemo teki Djurgårdenin kanssa kaksivuotisen SHL-sopimuksen.


title: Lukas Vejdemo

text: Montréal Canadiens varasi Vejdemon kolmannella kierroksella 87. pelaajana . Samana kesänä hänet varasi myös Vitjaz Podolsk 88. pelaajana . Vejdemo teki Djurgårdenissa varsinaisella SHL:n tulokaskaudellaan 2015–2016 52 runkosarjaottelussa tehot 5+12=17 ja kahdeksassa playoff-ottelussa yhden maalin. Kahdeksassa pelaamassaan Mestarien liigan ottelussa hän jäi ilman tehopisteitä. Vejdemo teki SHL-uransa avausmaalin 14. marraskuuta 2015 Frölunda HC:tä vastaan. Hän teki ottelussa myös yhden syöttöpisteen. Vejdemo vahvisti pudotuspeleissä Djurgårdenin J20-junioreita, jossa hän voitti kauden päätteeksi J20 SuperElitin mestaruuden.


title: Lukas Vejdemo

text: Tammikuussa 2017 Vejdemo teki Djurgårdenin kanssa vuoden mittaisen jatkosopimuksen, kuten taas saman vuoden joulukuussa. Kaudella 2017–2018 hän teki SHL:n yhden kauden piste-ennätyksensä tehoilla 10+12=22.


title: Lukas Vejdemo

text: Toukokuussa 2018 Vejdemo teki kaksivuotisen tulokassopimuksen Montréal Canadiensin kanssa.


title: Lukas Vejdemo

text: Vejdemo on pelannut kymmenen nuorten maaottelua.


title: Dragon Quest XI

text: Dragon Quest XI on Armor Projectin ja Square Enixin kehittämä roolipeli, joka on julkaistu vuonna PlayStation 4:lle ja Nintendo 3DS:lle.


title: Dragon Quest XI

text: Peli on myynyt Japanissa loppuviikkoon ajoittuneen julkaisunsa jälkeen kahdessa päivässä yhteensä yli kaksi miljoona kappaletta eri alustoille.


title: Dragon Quest XI

text: Peli on julkaistu länsimaissa PlayStation 4:lle ja Steam-palvelussa 4. syyskuuta 2018.


title: Dragon Quest XI

text: Peli on saanut täydet 40/40 pistettä Famitsū-lehdeltä.


title: Dark Roots of Earth

text: Dark Roots of Earth on thrash metal -yhtye Testamentin albumi, joka julkaistiin vuonna 2012 levymerkillä Nuclear Blast Records.


title: Dark Roots of Earth

text: Albumi nousi Yhdysvalloissa Billboard 200 -listan sijalle 12. Suomessa se debytoi virallisen albumilistan neljännellä sijalla, ja pysyi listalla yhteensä seitsemän viikkoa.


title: Come Fly with Me

text: Come Fly with Me voi tarkoittaa ainakin seuraavia:


title: Dark Roots of Thrash

text: Dark Roots of Thrash on thrash metal -yhtye Testamentin livealbumi, joka julkaistiin vuonna 2013 levymerkillä Nuclear Blast Records.


title: Brotherhood of the Snake

text: Brotherhood of the Snake on thrash metal -yhtye Testamentin albumi, joka julkaistiin vuonna 2016 levymerkillä Nuclear Blast Records.


title: Brotherhood of the Snake

text: Albumi nousi Yhdysvalloissa Billboard 200 -listan sijalle 20. Suomessa se debytoi virallisen albumilistan sijalla 18.


title: Live at Eindhoven

text: Live at Eindhoven on thrash metal -yhtye Testamentin livealbumi, joka julkaistiin vuonna 1987 levymerkillä Megaforce Records.


title: Live in London (Testamentin albumi)

text: Live in London on thrash metal -yhtye Testamentin livealbumi, joka julkaistiin vuonna 2005 levymerkillä Spitfire Records.


title: The Spitfire Collection

text: The Spitfire Collection on thrash metal -yhtye Testamentin kokoelma-albumi, joka julkaistiin vuonna 2007 levymerkillä Spitfire Records.


title: Koivusaari (Siilinjärvi)

text: Koivusaari on kylä Siilinjärvellä. Se sijaitsee Siilinjärven kunnan länsiosassa, noin 10 kilometrin päässä Siilinjärven keskustasta. Syksyllä 2007 kylässä asui 253 ihmistä. Kylässä asuu paljon lapsiperheitä. Koivusaaressa oli aiemmin kyläkoulu, mutta nykyään valtaosa koululaisista käy Hamulan koulua ja kylän eteläosissa asuvat Kehvon koulua. Koivusaaressa on useita toimivia maa- ja metsätiloja. Useilla tiloilla on karjaa, osa on erikoistunut kasvien viljelyyn. Kylällä on myös runsaasti pienimuotoista yritystoimintaa, lähinnä palveluyrittäjyyttä.


title: Seix

text:
Seix on kunta Ranskan eteläosassa Ariègen departementissa Occitanien alueella. Se sijaitsee Pyreneiden vuoristossa rajoittuen Espanjan rajaan.
Kunnan tärkein elinkeino on hiipuneen kaivostoiminnan jälkeen muuttunut matkailuksi. Alueella on runsaasti loma-asutusta. Kunnan nähtävyyksiä ovat linnat "Château de la Garde" ja "Château de Seix", joista jälkimmäinen on muutettu museoksi.


title: Daniëlle van de Donk

text: Daniëlle van de Donk (s. 5. elokuuta 1991) on alankomaalainen jalkapalloilija, pelipaikaltaan keskikenttäpelaaja. Hän on pelannut Alankomaiden naisten maajoukkueessa 78 maaottelua ja tehnyt niissä 11 maalia huhtikuun 2018 loppuun mennessä. Ensimmäisen maaottelunsa hän pelasi Meksikoa vastaan 15. joulukuuta 2010. Hän voitti Euroopan-mestaruuden 2017. Hän teki EM-lopputurnauksessa yhden maalin, Englantia vastaan pelatussa, lukemiin 3–0 päättyneessä välieräottelussa.


title: Daniëlle van de Donk

text: Seuratasolla van de Donk edustaa englantilaista Arsenalia. Kotimaassaan hän on edustanut Willem II:ta, VVV-Venloa ja vuosina 2012–2015 PSV Eindhovenia. Vuonna 2015 hän pelasi Ruotsissa Kopparbergs/Göteborg FC:ssä ennen siirtymistään Arsenaliin.


title: Sari van Veenendaal

text: Sari van Veenendaal (s. 3. huhtikuuta 1990) on alankomaalainen jalkapalloilija, pelipaikaltaan maalivahti. Hän on pelannut Alankomaiden naisten maajoukkueessa 46 maaottelua huhtikuun 2018 loppuun mennessä. Ensimmäisen maaottelunsa hän pelasi Sveitsiä vastaan 7. maaliskuuta 2011. Hän voitti Euroopan-mestaruuden 2017.


title: Sari van Veenendaal

text: Seuratasolla van Veenendaal on edustanut kotimaassaan FC Utrechtia vuosina 2007–2010 ja FC Twenteä vuosina 2010–2015. Vuodesta 2015 hän on pelannut englantilaisseura Arsenalissa.


title: Perhosten synty

text: Perhosten synty (myös "Perhosten syntyminen", , ”Perhosten elämä”) on vuonna 1911 valmistunut italialainen mykkä dokumenttielokuva. Roberto Omegnan tekemä filmi kuvaa perhosten kehitystä toukasta aikuiseksi.


title: Perhosten synty

text: Ambrosio Filmin tuottama "Perhosten synty" on kuvattu puolentoista kuukauden aikana kesällä 1911. Siinä hyödynnetään lähikuvia ja stop motion -tekniikkaa. Runoilija Guido Gozzanon osallistumisesta elokuvan tekemiseen on erilaisia käsityksiä.


title: Perhosten synty

text: "Perhosten synty" sai ensimmäisen palkinnon dokumenttielokuvien sarjassa Torinon maailmannäyttelyn yhteydessä järjestetyssä kansainvälisessä elokuvakilpailussa. Suomessa sitä esitettiin vuodenvaihteessa 1912. Tamperelaisen "Suomi"-lehden toimittajan mukaan elokuva oli ”kovin hauska ja samalla opettava”.


title: Perhosten synty

text: Italian kansallisessa elokuva-arkistossa ja Torinon elokuvamuseossa säilynyt elokuva on restauroitu vuonna 2011. Se on nähtävissä arkiston mykkäelokuvasivustolla.


title: Silmutmäki

text: Simutmäki sijaitsee Konnevedellä Keski-Suomessa. Silmun mäen laelta 188 m korkeudesta löytyy ainutlaatuinen Unescon maailmanperintökohteeseen Struven ketjuun kuuluva 48. mittauspiste vuodelta 1835.


title: Silmutmäki

text: Paikalle johtaa vanha metsäautotien pohja ja polku Konneveden taajaman läpi kulkevan 69 -tien varrelta. Vuonna 2005 Struven ketjusta tuli ainoa Unescon maailmanperintökohde, joka sijaitsee usean valtion alueella. Silmutmäen mittauspiste yhdisti aina 1960-luvulle saakka pohjoisen ja etelän kolmiomittausketjut toisiinsa . Paikka sijaitsee Konneveden kirkosta noin 3 km pohjoiseen, Silmutmäen laen länsireunalla. Siellä kasvaa nykyisin harvaa kuusimetsää.


title: Silmutmäki

text:
Paikassa kolmimittaustornia ei enää ole. Ainoa merkki mittauspisteestä on reikä kivessä. Keski-Suomen mittauspisteitä koskevassa selvityksessä onkin mainittu, että mittauspiste voitaisiin kunnostaa tiedeopetuksen ja matkailun tarpeisiin esimerkiksi rakentamalla paikalle näkötorni .
Silmutmäen mittaustyö kesti yli viikon. Sen suoritti Oberg 29. kesäkuuta – 6. heinäkuuta 1835. Paikalla tehtiin myös astronomisia mittauksia 1800-luvulla. Helsingin Sanomien toimittaja pohtii kolmimittaustornien rakennustyötä miten työlästä aikoinaan mittausketjun tekeminen oli usein yli 100 metrin korkeille kallioille. Se vaati ehdotonta tarkkuutta ja järjestelyjä. Miten hoitaa talonpojilta tukkipuut ja saada paikalliset virkamiehet yhteistyöhön? Miten järjestää kuljetukset ja majoitukset ja maksaa palkkiot?


title: Silmutmäki

text: Lähimmät Struve ketjun mittauspisteet ovat:


title: Silmutmäki

text:
Silmutmäelle suunnitellaan nyt tuulivoimapuistoa, jonka johdosta paikalla on tehty selvitys Museovirastolle. Tutkimusraportissa todetaan, että tutkimusalueelta tunnettiin ennestään Struven ketjun piste (mjrek 1000016006).
Inventoinnissa ei havaittu muita muinaisjäännöksiä. Voimalapaikkojen alueet ja lähiseutu on sijainniltaan ja maastoltaan sellaista jossa tuskin sijaitsee mitään tunnetuntyyppistä muinaisjäännöstä.


title: Aulus-les-Bains

text:
Aulus-les-Bains on kunta Ranskan eteläosassa Ariègen departementissa Occitanien alueella. Se sijaitsee Pyreneiden vuoristossa rajoittuen Espanjan rajaan.
Kunta on tunnettu kylpyläpaikkakunta, jonka historia ulottuu 1800-luvun alkupuolelle. Alueen neljän lähteen tuottamien vesien on todettu auttavan useisiin sairauksiin parantavasti. Kunnan alueella on näyttävä 246 metriä korkea vesiputous "Cascade d'Ars".


title: Aulus-les-Bains

text: Toisen maailmansodan aikaan juutalaisia asetettiin Aulus-les-Bainsin hotelleihin kotiarestiin.


title: Taideohjelma

text:
Taideohjelma on suunnitelma alue- tai kohdekokonaisuutta varten, jossa määritellään, miten sille toteutetaan taidetta ja miten taidehankinnat rahoitetaan. Taideohjelmassa kerotaan myös, kuinka tilaajien, rakennuttajien, arkkitehtien, erikoisalojen
suunnittelijoiden, taiteilijoiden ja käyttäjien yhteistyö toteutetaan.


title: Taideohjelma

text: Taideohjelma voi olla joko ohjeellinen tai velvoittava. Ohjeellinen taideohjelma voidaan laatia asemakaavan liitteeksi. Se ei velvoita myöhempää suunnittelua ja rakentamista. Velvoittavassa taideohjelmassa kirjatut ohjeet liitetään tontinluovutusehtoihin tai ohjelman noudattamisesta sovitaan muulla tavoin kunnan ja alueen rakennuttajien kesken.


title: Taideohjelma

text: Taideohjelmassa määritellään taidehankkeen tai -hankkeiden tavoitteet, taiteen hankintatavat tai periaatteet, taiteen ylläpidon periaatteet ja tahot, sekä rahoitusmallit ja muut taloudelliset seikat. Taideohjelma sopii erityisesti laajoihin ja pitkäkestoisiin hankkeisiin. Taideohjelma toteutuu parhaiten, kun sen toteuttamisesta vastaa monialainen taidetyöryhmä, jossa taideteosten hankinnasta päättää esimerkiksi taidemuseo tai muu taiteeseen erikoistunut asiantuntijataho.


title: Taideohjelma

text: Helsingin Arabianrannassa toteutettiin ohjelma, jossa Helsingin kaupunki asetti vuonna 2000 Arabianrannan rakennuttajille velvoituksen käyttää 1–2 % rakennuskustannuksista taiteeseen. Arabianrannan ohjelma valmistui vuonna 2012, jolloin siihen oli osallistunut yli 100 taiteilijaa. Teoksia on 200–300 ja ne ovat veistoksia, keramiikkaa, graafista betonia, valokuvia, maalauksia, mosaiikki- ja valoteoksia, taidepuisto, taidepihoja sekä yhteisötaidetta. Teosten koot vaihtelevat postikortin kokoisista kerrostalon julkisivun korkuisiin.


title: Serres-sur-Arget

text: Serres-sur-Arget on kunta Ranskan eteläosassa Ariègen departementissa Occitanien alueella. Se sijaitsee Pyreneiden vuoristossa.


title: Serres-sur-Arget

text: Kunnan nähtävyyksiä on vuonna 1991 valmistunut benediktiiniläisluostari "Notre-Dame du Pesquié".


title: Tampereen siirtolapuutarhamuseo

text: Tampereen siirtolapuutarhamuseo on Tampereella Niihaman ryhmäpuutarhassa toimiva kulttuurihistoriallinen museo. Se koostuu kolmesta siirtolapuutarhamökistä, jotka ovat peräisin 1920-luvulta. Mökit ovat sijainneet alun perin Hatanpäällä Suomen ensimmäisellä siirtolapuutarha-alueella, joka otettiin käyttöön vuonna 1916. Puutarha siirrettiin nykyiselle paikalleen Niihamaan 1970-luvulla.


title: Tampereen siirtolapuutarhamuseo

text: Siirtolapuutarhamuseo esittelee muun muassa mökkien alkuaikojen sisustustyyliä ja entisajan työkaluja. Kohde on avoinna yleisölle kesäsunnuntaisin.


title: Tampereen siirtolapuutarhamuseo

text: Museota ylläpitää Niihaman ryhmäpuutarhayhdistys. Museon perusti aikoinaan yhdistyksen puuhamies, pitkäaikainen siirtolapuutarhuri Matti Jokinen.


title: Striktosidiini

text: Striktosidiini (CHNO) on monoterpeeneihin ja indolialkaloideihin kuuluva orgaaninen yhdiste. Striktosidiinia esiintyy useissa kasveissa ja se on tärkeä esiaste kaikkien muiden terpeeni-indolialkaloidien biosynteesissä.


title: Striktosidiini

text: Striktosidiinin rakenne koostuu β-karboliiniosasta, terpenoidiosasta ja glukoosista. Yhdiste on huoneenlämpötilassa kiteistä ainetta. Striktosidiini on optisesti aktiivinen yhdiste ja sen ominaiskiertokyky metonoliliuoksessa on -98,2.


title: Striktosidiini

text: Striktosidiinia esiintyy muun muassa oleanteri-, strykniinipähkinä-, matara- ja tupelokasvien heimoissa. Striktosidiinia muodostuu kasveissa tryptamiinin ja sekologaniinin välisellä Pictet–Spengler-reaktiolla, jota katalysoiva entsyymi on striktosidiinisyntaasi. Seuraavassa vaiheessa striktosidiini hydrolysoituu striktosidiiniglukosidaasin katalysoimana glukoosiksi ja striktosidiiniaglykoniksi. Tämä aglykoni on epästabiili ja reagoi edelleen. Striktosidiinista muodostuu useita biologisesti ja lääketieteellisesti hyvin tärkeitä alkaloideja esimerkiksi kiniini ja muut kiina-alkaloidit, vinka-alkaloidit, johimbiini, raubasiini (ajmalisiini), reserpiini ja kamptotesiini.


title: Luettelo Viipurin julkisista taideteoksista ja muistomerkeistä

text: Luettelo Viipurin julkisista taideteoksista sisältää Viipurissa olevat pysyvästi julksisilla paikoilla olevat taideteokset, patsaat, muistomerkit, seinämaalaukset ja muistolaatat. Luettelossa voi olla hautausmaiden yhteydessä olevia muistomerkkejä, mutta ei yksittäisillä haudoilla olevia teoksia.


text: Luettelossa mainitaan vain olemassa olevia teoksia ja muistomerkkejä. Teokset luetteloidaan niiden nimen mukaisessa aakkosjärjestyksessä.


title: Kansankirkko ristipaineessa

text: Kansankirkko ristipaineessa: Suomen luterilainen kirkolliskokous 1974–2011 on teologian tohtori Jaakko Olavi Antilan kirjoittama, vuonna 2014 ilmestynyt teos Suomen evankelis-luterilaisen kirkon kirkolliskokouksen historiasta. Kirjan on kustantanut Suomalaisen Kirjallisuuden Seura.


title: Kansankirkko ristipaineessa

text: Kirja on itsenäinen jatko teokselle "Kirkon parlamentti: Suomen kirkolliskokousten historia 1876–1976", jonka silloinen Helsingin yliopiston kansleri Mikko Juva julkaisi vuonna 1976. Antilan teoksen tarkastelujakso alkaa vuodesta 1974, jolloin kirkon keskushallinnon uudistus tuli voimaan. Kirkolliskokouksen tehtäviä lisättiin, ja se alkoi kokoontua kahdesti vuodessa. Kirjassa käsitellään muun muassa virsikirjauudistusta, raamatunkäännöstyötä, pappisviran avaamista naisille, jumalanpalvelusuudistusta, ekumeenisia sopimuksia ja kirkon kantaa rekisteröityyn parisuhteeseen.


title: Kansankirkko ristipaineessa

text: Kotimaa-lehteen teoksen arvioinut kirkkoneuvos Risto Voipio piti sitä erinomaisena kirjana, jossa mittavasta aineistosta on suodatettu mallikelpoinen ja mukaansa tempaavasti kirjoitettu historiateos. Toisaalta Voipion mukaan lukijalta edellytetään perusteellisia taustatietoja. Dosentti Timo Junkkaalan mukaan kyseessä on huolellisesti ja selkeällä kielellä kirjoitettu, oivaltavia havaintoja sisältävä tutkimus, jonka heikkoutena on sen laajuus.


title: Kansankirkko ristipaineessa

text: Suomalaisen Kirjallisuuden Seura julkaisi teoksen open access -verkkoversion osana Kirjastokonsortio Aleksandria -pilottihanketta, joka toteutettiin 2016–2017. Hankkeen avulla pyrittiin tarjoamaan sekä tieteellisille että yleisille kirjastoille mahdollisuus hankkia kokoelmiinsa laadukkaita vertaisarvioituja suomenkielisiä tiedekirjoja.


title: Torches

text: Torches on yhdysvaltalaisen indie pop-yhtye Foster the Peoplen debyyttialbumi, joka julkaistiin toukokuussa 2011. Albumi ylsi Australiassa listaykköseksi ja kotimaassaan Yhdysvaltain Billboard 200-listan sijalle 8. "Torchesilta" julkaistiin singlenä viisi kappaletta.


title: Siirtolapuutarhamuseo

text: Siirtolapuutarhamuseo voi viitata seuraaviin kohteisiin:


title: Supermodel

text: Supermodel on yhdysvaltalaisen indie pop-yhtye Foster the Peoplen toinen studioalbumi, joka julkaistiin maaliskuussa 2014. Albumi ylsi parhaimmillaan kotimaassaan Yhdysvalloissa Billboard 200-listan kolmannelle sijalle. "Supermodelilta" julkaistiin singlenä viisi kappaletta.


title: Veli-Matti Sigvart

text:
Veli-Matti Sigvart on suomalainen pesäpalloilija, joka edustaa Superpesiksessä Kiteen Palloa. Hän pelaa joukkueen etenijäjokerina.
3.8 2017 mennessä Sigvart on pelannut Superpesiksen runkosarjassa 68 ottelua joissa on lyönyt 4 ja tuonut 46 juoksua ja kerännyt 158 kärkilyöntiä. Neljässä pudotuspeliottelussa hän on lyönyt yhden ja tuonut kolme juoksua sekä kerännyt viisi kärkilyöntiä. Sigvart on edustanut Superpesiksessä myös Sotkamon Jymyä.


title: Sääjärvenojan valuma-alue

text: Sääjärvenojan valuma-alue (vesistöaluetunnus 35.84) on Kanta-Hämeessä Hämeenlinnassa ja Janakkalassa sijaitseva Hiidenjoen alaosaan laskevan Sääjärvenojan ja siihen laskevien sivujokien valuma-alueiden muodostama Vanajan reitin valuma-alueessa sijaitseva toisen jakovaiheen valuma-alue, jonka pinta-ala on 92,04 neliökilometriä. Alueen järvisyys on 8,7 %. Vesistön valuma-alueen alarajana on Hiidenjoki, jossa reitin vedet tulevat seuraavaksi Hiidenjoen alueelle (35.81).


title: Sääjärvenojan valuma-alue

text: Valuma-aluetta ei pienen kokonsa vuoksi enää jaetaan osa-alueisiin. Sääjärvenojan valuma-alueeseen kuuluu yhdeksän järveä tai lampea. Niistä merkittävimmät ovat Isojärveen (245 ha), Sääjärvi (181 ha) ja Saloistenjärvi (122 ha). Alueella sijaitsee osa Hämeenlinnan kaupunkia ja osa Janakkalan Turenkia.


title: Sääjärvenojan valuma-alue

text: Alla esiteltävässä alueen kuvauksessa on käytetty lähteinä Suomen ympäristökeskuksen viranomaistietoja ja Maanmittauslaitoksen karttapalvelua.


title: Sääjärvenojan valuma-alue

text: Sääjärvenoja, joka alkaa Sääjärvestä, mutkittelee alajuoksullaan, mutta sitä on oiottu monissa kohdissa ja Myllykulmalla siihen on tehty kilometrin pituinen mahdollinen oikausuoja. Sääjärvenoja on myös valuma-alueensa pääuoma, joka yhtyy Hämeenlinnan Harvialassa Hiidenjokeen. Voidaan myös esittä, kuinka pääuoma kulkee valuma-alueen yläjuoksulla. Se alkaa Saloistenjärvestä, laskee lyhyttä nimetöntä ojaa myöten Isojärveen, josta uoma jatkaa Kirinmyllynojana ja laskee 1,9 kilometrin päässä Kesijärveen. Tämän jälkeen Sahakoskenoja laskee 2,3 kilometrin päässä sijaitsevaan Sääjärveen.


title: Sääjärvenojan valuma-alue

text: Edellä selostetun pääuomaan yhtyy osin soistuneen metsämaaston ojia. Jo Isojärveen laskee muun muassa Koiralamminsuon kuivatusojat lounaasta ja Roitonsuon turvetuotantoalueen kuivatusojat pohjoisesta. Koivistonharju, Isomäki ja lounaassa Kesiarju katkaisevat yläjuoksun vesien kulun alaspäin. Kesijärven ympäriltä siihen laskevat erityisesti Leppälammin laskuoja ja Kirrinmyllynojaan Kesijärvensuon ojat. Leppälammin kautta laskevat Leppälamminsuon ja Pahakorven sekä Isosuon kuivatusvedet.


title: Sääjärvenojan valuma-alue

text: Sahakoskenojaan tulee täydennystä alueen monista lähteistä. Se laskee Sääjärveen kuten etekee myös pohjoisesta Hanhilionoja, mihin on johdettu kymmenien suojien päät ojan varrelta ja Hanhilikon ympäriltä. Järven laskee myös pieni Käkilammin laskuoja Pilliniitynkorven läpi. Sääjärvenojaan laskevat sen matkalla joenvarren ojat sekä Lastujärven laskuoja, Lussilammin alskuoja ja Nautalammin laskuoja.


title: Captain Harlock

text: Captain Harlock () on Leiji Matsumoton kirjoittama ja piirtämä mangasarja, jota esitettiin Akita Shotenin julkaisemassa "Play Comic" -lehdessä vuosina 1977-1979. Vuonna 1978 manga sovitettiin televisioon Rintaron ohjaamana ja Toei Animationin tuottamana. Tietokoneanimoitu elokuvasovitus julkaistiin vuonna 2013 nimellä "".


title: Sacred Hearts Club

text: Sacred Hearts Club on yhdysvaltalaisen indie pop -yhtye Foster the Peoplen kolmas studioalbumi, joka julkaistiin heinäkuussa 2017. Albumi debytoi kotimaassaan Yhdysvaltain Billboard 200-listan sijalla 47. "Sacred Hearts Clubilta" julkaistiin singlenä kappaleet ”Loyal Like Sid & Nancy”, ja ”Sit Next to Me”.


title: Sacred Hearts Club

text: Foster the People järjesti albumia mainostaakseen kiertueen nimeltä "Sacred Hearts Club Tour" Yhdysvalloissa. He myös julkaisivat 27. heinäkuuta 2017 "III EP"n, joka sisälsi albumin singlet.


title: Filip Berglund

text: Filip Berglund (s. 10. toukokuuta 1997 Skellefteå, Ruotsi) on ruotsalainen jääkiekkopuolustaja, joka pelaa SHL-joukkue Skellefteå AIK:ssa. Elite Prospects -sivuston mukaan hän on iso ja vahva kahden suunnan puolustaja, jolla on hyvä pelikäsitys ja syöttötaito. Berglund on arvokas tasaviisikoin pelatessa, hän avaa peliä hyvin ja on hyvä kiekollisena. Berglund ei ole kuitenkaan kovin nopea luistelija ja hänen tulisi käyttää kokonaan enemmän hyödyksi. Berglund laukoo oikealta.


title: Filip Berglund

text: Berglund on Bergbyns SK:n kasvatti. Hän siirtyi juniorina sittemmin Skellefteå AIK:hon. Berglund oli kaudella 2013–2014 J18 Elitissä joukkueensa tehokkain puolustaja Andreas Söderbergin kanssa tehoilla 2+13=15. Hän voitti kauden päätteeksi J18 Allsvenskanin pronssia. Kaudella 2015–2016 Berglund toimi Skellefteån J20-junioreiden varakapteenina. Hän oli joukkueen toiseksi paras maalintekijä ja kolmanneksi paras pistemies tehoilla 19+22=41, joilla Berglund voitti koko J20 SuperElitin puolustajien piste- ja maalipörssin. Hän voitti kauden päätteeksi sarjan hopeaa.


title: Filip Berglund

text: Berglund debytoi kauden 2015–2016 aikana myös Skellefteån SHL-joukkueessa, jossa hän pelasi viisi runkosarja- ja kaksi playoff-ottelua ilman tehopisteitä. Berglund teki SHL-debyyttinsä 26. tammikuuta 2016 Rögle BK:ta vastaan. Hän voitti kauden päätteeksi SHL-hopeaa. Toukokuussa 2016 Berglund teki Skellefteån kanssa kaksivuotisen SHL-sopimuksen.


title: Filip Berglund

text: Edmonton Oilers varasi Berglundin kolmannella kierroksella 91. pelaajana . Varsinaisella SHL:n tulokaskaudellaan 2016–2017 hän teki Skellefteåssa 47 runkosarja- ja seitsemässä playoff-ottelussa yhdeksän syöttöpistettä. Mestarien liigassa Berglund teki viidessä ottelussa yhden syöttöpisteen.


title: Filip Berglund

text: Berglund on pelannut seitsemän nuorten ja kahdeksan poikien maaottelua.


title: Scream for Me Brazil

text: Scream for Me Brazil on Bruce Dickinsonin livealbumi, joka julkaistiin vuonna 1999 levymerkillä Air Raid Records.


title: Suomen kansallisperhonen

text: Suomen kansallisperhonen on paatsamasinisiipi ("Celastrina argiolus"). Laji valittiin kansallisperhoseksi kaikille suomalaisille avoimessa yleisöäänestyksessä Suomen itsenäisyyden satavuotisjuhlavuonna 2017.


title: Suomen kansallisperhonen

text: Suomen kansallisperhosesta äänestettiin 15.3.–4.6.2017. Valinta oli osa virallista Suomi 100 -ohjelmaa, mutta äänestys ei ollut virallinen kansanäänestys, eikä sen tuloksella ole minkäänlaista virallista asemaa. Äänestyksen voittaja julkistettiin tiedotustilaisuudessa eduskunnan Pikkuparlamentissa 14.6.2017.


title: Suomen kansallisperhonen

text: Satavuotiaan Suomen kunniaksi järjestetty äänestys kansallisperhosesta sai suuren suosion. Suosikkiaan äänesti yhteensä 36 500 suomalaista. Kansallisperhoseksi valittu paatsamasinisiipi sai 6300 ääntä eli 17,3 prosentin äänisaaliin. Äänestys oli alusta loppuun erittäin tiukka. Toiseksi tullut neitoperhonen (17,0 % äänistä) jäi paatsamasinisiivestä sadan äänen päähän. Kolmanneksi tullut suruvaippa keräsi sekin yli 6000 ääntä (16,5 % äänistä). Kuuden äänestetyimmän perhosen joukkoon mahtuivat myös järjestyksessä sitruunaperhonen (4.), nokkosperhonen (5.) ja ritariperhonen (6.).


title: Suomen kansallisperhonen

text: Äänestyksen järjestivät Vuokon Luonnonsuojelusäätiö, Suomen luonnonsuojeluliitto, Suomen Luonto -lehti, Suomen Perhostutkijain Seura ry ja Etelä-Karjalan Allergia- ja Ympäristöinstituutti. Hankkeen suojelija oli tasavallan presidentin puoliso Jenni Haukio.


title: Suomen kansallisperhonen

text: Äänestyksessä olivat ehdolla 20 Suomessa yleisesti esiintyvää perhoslajia, jotka joukko järjestäjätahojen perhosharrastajia ja -tutkijoita olivat valinneet. Myös ehdokaslistan ulkopuolisia lajeja sai äänestää. Kansallisperhoseksi valittavan lajin tuli täyttää järjestäjien laatimat kriteerit, joiden tarkoitus oli että kansallisperhoseksi valitaan laji, jonka suurin osa suomalaisista voi tunnistaa ja tuntea omakseen. Kansallisperhosen kriteerit olivat, että:


title: Suomen kansallisperhonen

text: Paatsamasinisiipeä äänestäneet kuvailivat perhosta siniseksi kuin Suomen lippu, kesäinen taivas, tuhannet järvet ja talven siniset hetket. Voittajaa kuvattiin myös perhosmaailman Suomi-neidoksi.


title: Suomen kansallisperhonen

text: Äänestäjät luonnehtivat paatsamasiisiipeä muun muassa näin: ”"Pieni mutta sisukas"”, ”"Pröystäilemätön, vaatimattomuudessaan upea ilmestys"”, ”"Herkkä ja kaunis, ei pidä itsestään meteliä"”, ”"Yksinkertaisen linjakas, suomalaisen näköinen perhonen"”, ”"Kuin pieni koru Pohjolan luonnon keskellä"”, ”"Pieni mutta kaunis perhonen, kuin Suomi maailman mittakaavassa. Lähempää katsottuna upea ja täynnä lumoavia yksityiskohtia."”


title: Suomen kansallisperhonen

text: Äänestyksen tavoite oli, että mahdollisimman moni suomalainen vaikuttaisi uuden kansallisen luontotunnuksen valintaan. Järjestäjät kuvasivat toiveekseen, että kansallisperhoseksi valitaan laji, jonka suurin osa suomalaisista voi tunnistaa ja tuntea omakseen.


title: Suomen kansallisperhonen

text: Hankkeen tavoite oli myös tehdä tunnetuksi Suomen perhosia ja niille tärkeitä elinympäristöjä. Lisäksi järjestäjät toivoivat, että kansallisperhosen valitseminen auttaa suomalaisia tuntemaan vastuuta ja iloa Suomen monimuotoisesta luonnosta.


title: The Best of Bruce Dickinson

text: The Best of Bruce Dickinson on Bruce Dickinsonin kokoelma-albumi, joka julkaistiin vuonna 2001 levymerkillä Metal-Is Records.


title: M/S Jäämeri

text: M/S Jäämeri oli suomalainen Suomen valtion omistama rahti- ja matkustajalaiva jota käytettiin 1930-luvulla Petsamon yhteysliikenteessä.


title: M/S Jäämeri

text: Laiva valmistui vuonna 1933 Hietalahden telakalta Helsingissä, laivan tilaaja oli sisäministeriö. Laivalle tehtiin vuonna 1934 korjaus- ja muutostöitä jotta se olisi kestänyt arktisten vesien myrskyjä. M/S Jäämeri alkoi kuljettaa matkustajia, rahtia ja postia Petsamon Liinahamarin, Heinäsaartenja Kalastajasaarennon välillä sekä kävi kerran tai kaksi kuukaudessa Norjan Kirkkoniemessä. Laiva upotettiin talvisodan alkaessa joulukuussa 1939 Petsamon Trifonassa.


title: M/S Jäämeri

text: Laivan pituus oli 36,90 metriä, leveys 7,50 ja syväys 3,74 metriä. Sen bruttovetoisuus oli 299 tonnia ja kuollut paino 50 tonnia. Laivan dieselmoottorin teho oli 333 hevosvoimaa.


title: Niihaman ryhmäpuutarha

text: Niihaman ryhmäpuutarha (alun perin Tampereen siirtolapuutarha, myöhemmin Hatanpään siirtolapuutarha) on Suomen vanhin edelleen toimiva siirtolapuutarha. Se perustettiin Tampereen Hatanpäälle vuonna 1916. Kun Hankkijan puutarha halusi myöhemmin alueen omaan käyttöönsä, Hatanpään siirtolapuutarha päätettiin siirtää muualle. Vuonna 1975 se sai uuden paikan Niihaman metsäalueelta Näsijärven rannalta. Nimi vaihtui näin "Niihaman ryhmäpuutarhaksi".


title: Niihaman ryhmäpuutarha

text: Niihaman ryhmäpuutarhassa sijaitsee Kartano-nimisen tilan entinen pihapiiri, josta on säilynyt asuinrakennus, sauna ja puimala. 1800-luvulla perustettu Kartano oli aikoinaan Messukylän pappilan torppa. Nykyään rakennukset ovat ryhmäpuutarhan käytössä.


title: Niihaman ryhmäpuutarha

text: Ryhmäpuutarhan alueella toimii kesäisin Tampereen siirtolapuutarhamuseo.


title: Cavendishin rautatieasema

text: Cavendishin rautatieasema oli rautatieasema Stour Valley Railwayn varrella Cavendishissa, Suffolkissa. Se oli käytössä vuosina 1865–1967.


title: Cavendishin rautatieasema

text: Asema avattiin 9. elokuuta 1865. Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Cavendishin asema suljettiin samana päivänä.


title: Cavendishin rautatieasema

text: Cavendishin asemasta on jäljellä tasoristeysvahdin asunto sekä lyhyt pätkä toisesta laiturista. Muut asemarakennukset purettiin 1970-luvun alkupuolella, ja niiden tilalle rakennettiin asuinrakennuksia.


title: Pääomatuloverotus

text: Pääomatuloverotus tarkoittaa Suomen henkilöverotuksessa pääomatulojen verottamista. Pääomatulona verotetaan tuloja, joita varallisuuden voidaan katsoa kerryttäneen. Suomessa pääomatuloista peritään pääomatulovero.


title: Pääomatuloverotus

text: Pääomatuloista tunnetuimpia ovat luovutusvoitot ja vuokratulot. Myös korkotulo voi olla pääomatuloa; Suomessa tosin osa korkotulosta katsotaan verotuksessa lähdeveron alaiseksi, ei pääomatuloksi. Osingot verotetaan Suomessa osittain pääomatulona, osittain ansiotulona.


title: Pääomatuloverotus

text: Suomen tuloverolain mukaan pääomatuloa ovat omaisuuden tuotto, omaisuuden luovutuksesta saatu voitto ja muu sellainen tulo, jota varallisuuden voidaan katsoa kerryttäneen. Pääomatuloa ovat esimerkiksi vuokratulo, voitto-osuus, henkivakuutuksen tuotto, metsätalouden pääomatulo-osuus, maa-aineksesta saadut tulot ja luovutusvoitto.


title: Pääomatuloverotus

text: Korkotulo voi olla pääomatuloa. Kuitenkaan talletuksista tai erikseen lähdeverotettavaksi luetuista joukkolainoista maksettu korko ei ole pääomatuloa, vaan siitä peritään lähdevero.


title: Pääomatuloverotus

text: Pääomatulon verotus on Suomessa progressiivista. Vuosina 2016 - 2018 pääomatulosta peritään 30 % aina 30 000 euroon asti. Tämän ylittävältä osalta peritään 34 %.


title: Pääomatuloverotus

text: Pääomatulon veroprosenttia on nostettu siitä, kun veroa ensi kertaa perittiin 1990-luvulla. Veroprosentti oli 25 % vuosina 1993–1995. Myöhemmin sitä on muutettu seuraavasti: 28 % (1996–1999), 29 % (2000–2004), 28 % (2005–2011), 30/32 % (2012–2014) ja 30/33 % (2015). Raja korkeammalle veroprosentille on ollut 50 000 euroa (2012-2013) ja 40 000 (2014).


title: Pääomatuloverotus

text: Pääomatulojen määrä on Suomessa ansiotuloja alhaisempi. Pääomatulojen yhteismäärä oli 10,6 miljardia euroa vuonna 2011. Samaan aikaan ansiotuloja kertyi yhteensä 113 miljardia. Pääomatuloa sai 2,6 miljoonaa henkilöä, kun taas ansiotuloa kertyi 4,5 miljoonalle. Keskimääräinen pääomatulo oli 4 113 ja ansiotulo 25 074 euroa vuodessa. Pääomatuloista suurin osa oli osinkotuloja, luovutusvoittoja ja vuokratuloja. Osinkotuloja sai 2,2 miljoonaa ja vuokratuloja 272 000 henkeä. Luovutusvoittoja tuli 337 000 henkilölle, kun taas luovutustappioita oli 218 000 henkilöllä. Luovutusvoitoista yli puolet kertyi kiinteistöjen luovutuksista, mutta luovutustappiot kertyivät enimmäkseen arvopapereista.


title: Pääomatuloverotus

text: Pääomatuloveron tuotto vuonna 2012 oli 1,8 miljardia euroa. Vaikka veroprosenttia oli nostettu vuodesta 2011, veron tuotto kuitenkin samalla laski 165 miljoonaa euroa. Erityisesti luovutusvoittojen määrä romahti.


title: Pääomatuloverotus

text: Omaisuuden luovutuksesta saatu voitto on lähtökohtaisesti veronalaista pääomatuloa. Luovutuksella tarkoitetaan mm. myyntiä ja vaihtoa.


title: Pääomatuloverotus

text: Luovutusvoitto lasketaan vähentämällä luovutushinnasta "todellinen hankintameno" ja luovutusvoiton hankkimisesta syntyneet menot. Tietyin edellytyksin voidaan vaihtoehtoisesti vähentää laskennallinen "hankintameno-olettama", jos se tulee verovelvolliselle edullisemmaksi.


title: Pääomatuloverotus

text: Jos luovutusvoitto on negatiivinen, syntyy "luovutustappio". Luovutustappion voi tietyin edellytyksin vähentää luovutusvoitoista tai muista pääomatuloista.


title: Pääomatuloverotus

text: Osinkotulojen verotus riippuu siitä, kuka on osingon maksaja ja kuka sen saaja. Luonnollisten henkilöiden ja yritysten saamat osingot verotetaan eri säännöillä. Veron määrä riippuu lisäksi siitä, onko osinko peräisin listatulta vai listaamattomalta yhtiöltä.


title: Pääomatuloverotus

text: Luonnollisen henkilön tai kotimaisen kuolinpesän "julkisesti noteeratulta yhtiöltä" (pörssiyhtiö) saamasta osingosta 85 prosenttia on veronalaista pääomatuloa ja 15 prosenttia verovapaata tuloa (tuloverolaki 33 a § 1 momentti).


title: Pääomatuloverotus

text: Luonnollisen henkilön tai kotimaisen kuolinpesän "muulta kuin julkisesti noteeratulta yhtiöltä" saamasta osingosta 25 prosenttia on veronalaista pääomatuloa ja 75 prosenttia verovapaata tuloa siltä osin kuin osingon määrä vastaa enintään osakkeiden matemaattiselle arvolle laskettua 8 prosentin vuotuista tuottoa. Jos osingonsaajan verovuonna saamien tällaisten osinkojen yhteismäärä ylittää 150 000 euroa, ylimenevästä osasta on veronalaista pääomatuloa 85 prosenttia ja verovapaata tuloa 15 prosenttia (tuloverolaki 33 b § 1 momentti). Jos osinko on yli 8 prosenttia osakkeen matemaattisesta arvosta, ylimenevästä osasta 75 prosenttia on veronalaista ansiotuloa ja 25 prosenttia verovapaata tuloa (tuloverolaki 33 b § 2 momentti).


title: Pääomatuloverotus

text: Osinkojen verotus muuttui vuoden 2014 alusta, jolloin poistui mahdollisuus saada pienimmät osingot yksityisistä osakeyhtiöistä nostettua verovapaina.


title: Pääomatuloverotus

text: Yhteisöjen (kuten osakeyhtiöiden) saamat osingot ovat lähtökohtaisesti verovapaita. Verovapauden avulla poistetaan ns. "ketjuverotus", jossa osinkoveroa maksettaisiin uudelleen, kun saadut osingot jaetaan yhtiöstä eteenpäin.


title: Pääomatuloverotus

text: Listaamattoman yhteisön listatusta yhteisöstä saama osinko on kuitenkin veronalaista. Siten pörssiosingot ovat muille kuin pörssiyhtiöille yleensä veronalaisia.


title: Pääomatuloverotus

text: Näistä pääsäännöistä on useita poikkeuksia.


title: Pääomatuloverotus

text: Osinkojen tavoin verotetaan myös osuuskunnan maksama osuuspääoman korko. Vuodesta 2015 lähtien koroista 25% on veronalaista pääomatuloa 5000 euroon asti useimmissa tilanteissa.


title: Pääomatuloverotus

text: Sijoitusrahastot, julkisyhteisöt, eläkevakuuttajat, ay-järjestöt, yleishyödylliset säätiöt ja vakuutuskuoret eivät maksa veroa pörssiyhtiöiltä saamistaan osingoista.


title: Ruskeasuon siirtolapuutarha

text: Ruskeasuon siirtolapuutarha (ruots. Brunakärr koloniträdgård) on 115 palstasta koostuva siirtolapuutarha Helsingin Ruskeasuolla.


title: Ruskeasuon siirtolapuutarha

text: Ebba Tallgren perusti tämän Suomen vanhimman samassa paikassa pysyneen siirtolapuutarhan vuonna 1918, jotta kaupunkilaiset voisivat rentoutua ja kasvattaa itselleen terveellistä ruokaa. Nykyisin viljelyn painopiste on kukissa ja muissa koristekasveissa.


title: Ruskeasuon siirtolapuutarha

text: Kuten muissakin siirtolapuutarhoissa, siirtolapuutarhayhdistys vuokraa maa-alueen kaupungilta ja jakaa mökkipaikat jäsenilleen. Ruskeasuon siirtolapuutarhayhdistyksen erityispiirre on, että yhdistyksen virallinen kieli on ruotsi.


title: Ruskeasuon siirtolapuutarha

text: Siirtolapuutarha on Helsingin vanhin ja Suomen siirtolapuutarhoista vanhin alkuperäisellä paikallaan toimiva siirtolapuutarha.


title: Ruskeasuon siirtolapuutarha

text: Maatiainen – Det lantliga kulturarvet ry on nimennyt Ruskeasuon siirtolapuutarhan Vuoden 2018 perinnemaisemaksi.


title: Vallilan siirtolapuutarha

text: Vallilan siirtolapuutarha on 174 palstasta koostuva siirtolapuutarha Helsingin Vallilassa. Puutarha on Helsingin kolmanneksi vanhin. Se aloitti toimintansa vuonna 1932. Alkuperäiset mökit rakennettiin asemakaavaosaston arkkitehtien Birger Brunilan ja Väinö Tuukkasen suunnitteleman tyyppimallin mukaan. Yksi mökeistä on luastettu museokäyttöön vuonna 1977, ja siinä toimii nykyisin 1930-luvusta kertova siirtolapuutarhamuseo. Elisabeth Koch suunnitteli yleisten alueiden istutukset ja laati mallisuunnitelmia palstoille.


title: Vallilan siirtolapuutarha

text: Alueella ei aluksi ollut asianmukaisia pesutiloja, mutta 1990-luvulla sinne rakennettiin 55 neliön talousrakennus, jossa on myös sauna.


title: Unkarin juutalaiset

text: Unkarin juutalaiset ovat unkarilaisia, jotka ovat uskonnoltaan tai etniseltä taustaltaan juutalaisia. He ovat yksi Euroopan suurimmista juutalaisyhteisöistä, ja heitä on nykyään Unkarissa noin 80 000 – 120 000.


title: Unkarin juutalaiset

text: Suurin osa Unkarin juutalaisista asuu nykyisin pääkaupunki Budapestissa, jossa toimii noin 20 synagogaa sekä useita muita juutalaisia uskonnollisia tai kulttuurisia instituutioita. Pienempiä juutalaisyhteisöjä on esimerkiksi Debrecenissä, Miskolcissa ja Szegedissä.


title: Unkarin juutalaiset

text: Budapestin pääsynagoga Dohány-kadulla juutalaiskaupunginosan reunalla on maailman toiseksi suurin synagoga. Joka kesä Budapestissa järjestetään Judafest-katufestivaali, ja marraskuisin kaupungissa järjestetään juutalainen filmifestivaali.


title: Unkarin juutalaiset

text: Suurin osa Unkarin juutalaisista surmattiin holokaustissa toisen maailmansodan lopulla. Unkarissa asui vuonna 1941 alueliitosten jälkeen noin 725 000 juutalaista. Saksan kanssa liittoutunut Unkarin hallitus oli vuonna 1938 alkanut säätää juutalaisvastaisia lakeja, ja vuonna 1941 maan juutalaisia alettiin toisinaan myös surmata. Maaliskuussa 1944 Saksa miehitti Unkarin ja ryhtyi murhaamaan juutalaisia laajamittaisesti. Budapestin ulkopuolella asuneet juutalaiset hävitettiin ensin. Lokakuussa 1944 saksalaiset ja heidän unkarilaiset liittolaisensa alkoivat surmata myös pääkaupungin juutalaisia. Osan heistä onnistui pelastamaan ruotsalainen Raoul Wallenberg. Kun puna-armeija vapautti Unkarin huhtikuussa 1945, noin 568 000 Unkarin juutalaista oli surmattu.


title: Unkarin juutalaiset

text: Toisen maailmansodan jälkeen Unkarin juutalaisten määrä hiipui maastamuuton, seka-avioliittojen ja matalan syntyvyyden seurauksena. Perinteinen ja uskonnollinen juutalaisyhteisö oli kadonnut lähes kokonaan, ja jäljelle jääneet olivat useimmiten assimiloituneita ja keskiluokkaisia. Heti sodan jälkeen suuri osa juutalaisista tuki vasemmistoa ja sosialidemokraatteja. Kun kommunistit ottivat vallan vuonna 1949, moni juutalainen liittyi kommunistiseen puolueeseen ja nousi siinä korkeaan asemaan. Osa juutalaisista joutui kuitenkin kommunistien uskonnonvastaisen ja kapitalisminvastaisen politiikan kohteeksi, ja monia tuomittiin vankeuteen sionismista.


title: Unkarin juutalaiset

text: Kommunistivallan lakattua vuonna 1989 moni Unkarin juutalainen instituutio elvytettiin tai perustettiin uudelleen.


title: Unkarin juutalaiset

text: Juutalaisvastaisuus on vuonna 2018 julkaistun tutkimuksen mukaan Unkarissa vähentynyt vuoteen 1999 verrattuna, vaikka osalla kansasta onkin yhä juutalaisvastaisia mielipiteitä. Fyysiset hyökkäykset juutalaisia vastaan ovat lähes lakanneet. Pääministeri Viktor Orbánin kaudella 2010-luvulla juutalaisvastaisuuteen on Unkarissa otettu nollatoleranssi, ja Orbán on myös lähentänyt maansa suhteita Israeliin. Jotkut maan juutalaiset kuitenkin näkevät Orbánin kampanjassa yhdysvaltalaismiljardööri George Sorosia vastaan myös juutalaisvastaisuutta. Kaikista unkarilaisista kaksi prosenttia sanoo yhdistävänsä Sorosin juutalaisiin.


title: Lemniskaatta

text: Lemniskaatta on algebrallisessa geometriassa käytetty nimitys muutamasta suljetusta, kahden silmukan muodostamasta käyrästä, jotka muodoltaan muistuttavat numeroa 8 tai äärettömän merkkiä ∞. Termi johtuu latinan sanasta ”lēmniscātus”, joka tarkoittaa ”riippuvin nauhoin koristettua”, joka vuorostaan johtuu kreikan kielen "nauhaa" tarkoittavasta sanasta λημνίσκος tai viittaa mahdollisesti villaan, josta nauhoja tehtiin.


title: Lemniskaatta

text: Kaksisilmukkaisia, kahdeksikon muotosia käyriä käsitteli tiettävästi ensimmäisenä kreikkalainen uusplatonistinen filosofi ja matemaatikko Proklos 400-luvulla. Hän tutki toruspinnan ja sen akselin suuntaisen tason leikkauskuvioita. Hän havaitsi, että suurin osa niistä koostuu joko yhdestä tai kahdesta ovaalita. Poikkeuksena on kuitenkin tapaus, jolloin taso sivuaa torusta sisäpinnalta eli on sen tangenttipinta. Siinä tapauksessa leikkauskuvio sai kaksisilmukkaisen muodon, jolle Proklos antoi nimen hippopede (, ”hevosen jalkaraudat”, sillä se muistutti laitetta, jolla hevosen jalat sidottiin yhteen. Nimitys "lemniskaatta" on peräisin 1600-luvun lopulta, ja Prokloksen keksimää leikkauskuviota tutki tarkemmin 1800-luvulla matemaatikko James Booth.


title: Lemniskaatta

text:
Algebrallisesti Boothin lemniskaatta voidaan määritellä neljännen asteen yhtälön
kuvaajaksi, kun "d" on negatiivinen. Jos "d" on postitiivinen, saman yhtälön kuvaaja on Boothin ovaali.


title: Lemniskaatta

text: Vuonna 1680 Giovanni Domenico Cassini tutki joukkoa käyriä, joita nykyisin sanotaan Cassinin käyriksi. Cassinin käyrä on määritelmän mukaan niiden pisteiden ura, joiden kahdesta kiinteästä pisteestä, käyrän polttopisteistä, mitattujen etäisyyksien tulo on vakio. Siinä erikoistapauksessa, että tämä vakiotulon neliöjuuri on yhtä suuri kuin puolet polttopisteiden välisestä etäisyydestä, tuloksena saadaan lemniskaatta.


title: Lemniskaatta

text:
Vuonna 1694 Johann Bernoulli tutki erästä Leibnitzin aikaisemmin esittämää isokrooniprobleemaa ja siinä yhteydessä tarkemmin myös edellä mainittua Cassinin käyrän erikoistapausta, jota nykyisin sanotaan Bernoullin lemniskaataksi. Se voidaan analyyttisesti määritellä yhtälön
kuvaajaksi. Myös Johann Bernoullin veli Jakob Bernoulli tutki samaa käyrää samana vuonna, kuitenkaan kiinnittämättä huomiota siihen, että se oli Cassinin käyrän erikoistapaus, ja antoi sille nimen lemniskaatta.


title: Lemniskaatta

text: Bernoullin lemniskaatta voidaan yksinkertaisemmin määritellä geometrisesti niiden pisteiden uraksi, joiden polttopisteistä mitattujen etäisyyksien puolikkaiden tulo on yhtä suuri kuin polttopisteiden välisen etäisyyden neliö.


title: Lemniskaatta

text: Bernoullin lemniskaatta saadaan myös Prokluksen lemniskaatan erikoistapauksena, kun formula_3, ja samalla se on sellaisen toruksen tasoleikkaus, jonka keskellä olevan reiän läpimitta on sama kuin toruksen paksuus. Bernoullin lemniskaattaan liittyvät myös lemniskaattiset elliptiset funktiot, jotka ovat trigonometristen funktioiden vastineita tälle käyrälle, sekä Gaussin vakio, joka esiintyy tämän lemniskaatan kaarenpituuden lausekkeessa.


title: Lemniskaatta

text: Toinen tunnettu lemniskaatta on Geronon lemniskaatta eli Huygensin lemniskaatta, joka on neljännen asteen yhtälön formula_4 kuvaaja. Vivianin käyrä, joka on pallopinnan ja lieriön kolmiulotteinen leikkausviiva, projisoituu tasolle Geronon lemniskaatan muotoiseksi käyräksi.


title: Lemniskaatta

text: Muita algebrallisia käyriä, jotka tai joiden osat muistuttavat kahdeksan numeroa, ovat:


title: Englannin Valioliigan kausi 2017–2018

text: Englannin Valioliigan kausi 2017–2018 oli englantilaisen seurajalkapalloilun korkeimman sarjatason Valioliigan 26. kausi. Kausi alkoi 11. elokuuta 2017 ja se päättyi 13. toukokuuta 2018. Chelsea lähti kauteen hallitsevana mestarina. Newcastle United, Brighton & Hove Albion ja Huddersfield Town nousivat Mestaruussarjan kaudelta 2016–2017.


title: Englannin Valioliigan kausi 2017–2018

text: Manchester City voitti Valioliigan kolmatta kertaa ja teki Englannin pääsarjahistorian piste-ennätyksen sadalla pisteellä. Liverpoolin Mohamed Salah rikkoi maaliennätyksen tehtyään 32 maalia. Arsenalia yli 20 vuotta valmentanut Arsène Wenger jätti seuran kauden päätteeksi. Swansea City, Stoke City ja West Bromwich Albion putosivat seuraavaksi kaudeksi Mestaruussarjaan.Lähde: Premier League


title: Lydia Quaranta

text: Lydia Quaranta (6. maaliskuuta 1891 Torino – 5. maaliskuuta 1928 Torino) oli italialainen näyttelijä.


title: Lydia Quaranta

text: Lydia Quarantan näyttelijänura alkoi jo nuorena Dante Testan teatteriseurueessa. Myös hänen sisaristaan Isabellasta ja Letiziasta tuli näyttelijöitä.


title: Lydia Quaranta

text: Quarantan ensimmäinen elokuva oli Edoardo Bencivengan ohjaama "L’ignota" vuonna 1910. Vuonna 1912 näyttelijä siirtyi Aquila Filmsiltä Italalle, jossa hän esiintyi Ermete Zacconin rinnalla Gino Zaccarian ja Dante Testan elokuvassa "Isä". Hänen ensimmäinen pääosansa oli Nino Oxilian elokuvassa "Addio, giovinezza!" Kauniin ja viehättävän näyttelijän elokuvauran huippu oli nimirooli Giovanni Pastronen suurelokuvassa "Cabiria" (1914).


title: Lydia Quaranta

text: Ensimmäisen maailmansodan aikana Quaranta teki lukuisia elokuvia eri tuotantoyhtiöille. Niistä parhaisiin kuuluu Mario Caserinin ohjaama "In mano al destino" (1916). Sodan jälkeen Quaranta esiintyi vain muutamissa elokuvissa kuten Augusto Geninan "I tre sentimentali" (1921) ja Mario Camerinin "Voglio tradire mio marito" (1925). Hän kuoli äkillisesti keuhkokuumeeseen.


title: M/S Pirjo

text: M/S Pirjo oli suomalainen Henry Nielsenin Ab Helsingfors Steamship Co. Ltd varustamon rahtilaiva. Sen sisaralus oli M/S Pulptrader.


title: M/S Pirjo

text: Laiva valmistui Valmet Oy:n Turun telakalta huhtikuussa 1962. M/S Pirjo kallistui 8. marraskuuta 1962 Orrengrundin edustalla ollessaan selluloosalastissa matkalla Kotkasta Hollantiin. Miehistö saatiin pelastettua mutta laiva kaatui saman päivän iltana rannan lähellä ja se saatiin kuitenkin kiinnitettyä rantakivikkoon. Marraskuun lopulla laiva saatiin käännettyä ja se palasi korjausten jälkeen liikenteeseen.


title: M/S Pirjo

text: Vuonna 1970 laiva myytiin maarianhaminalaiselle Rederi Ab Cellonalle ja se sai nimekseen "Cellona". Vuonna 1974 omistajaksi tuli kyproslainen Famagustassa toiminut Andrean Sg Co Ltd varustamo ja laivan nimeksi tuli "Lady Sabina". Seuraava omistaja oli vuodesta 1979 Pireuksessa Kreikassa toiminut New Navimar Sg Co SA varustamo ja laivan uusi nimi oli "Elefsis". Viimeksi laiva oli kahden Tripolissa Libanonissa toimineen varustamon omistuksessa, ensin vuodesta 1982 Mustafa Hadadin varustamolla "Diana" nimisenä ja sitten vuodesta 1984 "Romana" nimisenä Haddad Sg Co Ltd varustamolla. Laiva upotettiin tykkitulella Libanonin rannikolla syys-lokakuun vaihteessa 1985 Libanonin sisällissodan aikana.


title: M/S Pirjo

text: Laivan pituus oli 80,30 metriä, leveys 12,43 metriä ja syväys 5,40 metriä. Kuollut paino oli 2 300 tonnia ja dieselmoottorin teho 2 000 hevosvoimaa.


title: Irlanti lasten Eurovision laulukilpailussa

text: Irlanti on osallistunut Lasten Eurovision laulukilpailuun kolme kertaa, ensimmäisen kerran vuonna 2015. Irlannin paras sijoitus on vuodelta 2016, jolloin se sijoittui kymmeneksi Zena Donnellyn esittämällä kappaleella "Bríce Ar Bhríce".


title: Mauri Seppä

text: Mauri Taisto Heikki Seppä (11. maaliskuuta 1916 Teuva – 8. marraskuuta 2000) oli suomalainen maanviljelijä, joka toimi Kansallisen Kokoomuksen kansanedustajana Vaasan vaalipiiristä vuosina 1954–1962 ja 1970–1975.


title: Mauri Seppä

text: Kansanedustajan tehtävän lisäksi Seppä toimi Teuvalla kunnanvaltuutettuna vuosina 1951–1975, joista vuodet 1972–1975 kunnanvaltuuston varapuheenjohtajana. Presidentin valitsijamiehenä hän toimi vuosien 1956, 1962 ja 1968 vaaleissa.


title: Mauri Seppä

text: Seppä kirjoitti ylioppilaaksi vuonna 1934 ja valmistui maatalous- ja metsätieteiden kandidaatiksi 1945. Sepän vanhemmat olivat yliopettaja ja filosofian tohtori Uuno Uljas Seppä ja kansakoulunopettaja Maria Lucina Jussila. Hän oli naimisissa Aino Helena Kärjen kanssa vuodesta 1944 alkaen ja he saivat viisi lasta. Seppä sai maanviljelysneuvoksen arvonimen vuonna 1979. Sotilasarvoltaan hän oli kapteeni.


title: Italia lasten Eurovision laulukilpailussa

text: Italia on osallistunut Lasten Eurovision laulukilpailuun viisi kertaa, ensimmäisen kerran vuonna 2014. Italian paras sijoitus on vuodelta 2014, jolloin se voitti kilpailun Vincenzo Cantiellon esittämällä kappaleella "Tu primo grande amore".


title: Herbert Janhonen

text: Herbert Alfred Janhonen (16. maaliskuuta 1888 Helsinki – 1973) oli suomalainen merikapteeni, merenkulkuneuvos ja laivanvarustaja.


title: Herbert Janhonen

text: Janhonen lähti merille vuonna 1903 ja oli merimiehenä erimaalaisilla aluksilla ennen kuin suoritti vuonna 1911 aliperämiehen, vuonna 1913 yliperämiehen ja vuonna 1915 merikapteenin tutkinnon Helsingin merikoulussa. Hän oli vuosina 1915–1916 Karen-varustamon toimitusjohtajana ja sen omistaman kuunari Karenin päällikkönä. Sen jälkeen hän siirtyi apulaisjohtajaksi varustamo Tonnageen, jonka omistajan Alfred Kordelinin saatua surmansa syksyllä 1917 Janhonen osti kuolinpesältä parkki Nimrodin.


title: Herbert Janhonen

text: Suomen sisällissodan aikana Janhosen johtamat suomalaiset merimiehet kaappasivat maaliskuussa 1918 venäläisen jäänmurtaja Volynetšin ja nimesivät sen Wäinämöiseksi. Janhosesta tuli vähäksi aikaa aluksen ensimmäinen upseeri ja hän vastasi osasto Brandensteinin saksalaisten kuljetuksesta Virosta Suomen Loviisaan. Suomen senaatin määräyksellä Janhonen sai myös valvoa Suomen etuja Suursaaren ja Lavansaaren luona sekä toimi jonkin aikaa Tykkivene Karjalan ensimmäisenä upseerina. Hänen sotilasarvokseen tuli luutnantti. Janhonen auttoi vuosina 1919–1921 suojeluskuntien vapaaehtoisen moottorivenelaivaston järjestämisessä. Toisen maailmansoan aikana hän oli puolustuvoimien rahtauskomitean ja pääesikunnan rahtienmääräämiskomitean jäsenenä.


title: Herbert Janhonen

text: Janhonen oli vuosina 1920–1921 Merenkulkuhallituksen toisen merenmittausretkikunnan luotauspäällikkö ja vuosina 1921–1927 merikarttaosaston nuorempi assistentti. Erottuaan Merenkulkuhallituksesta hän osallistui vuonna 1927 varustamo Helsingin Lloyd Oy:n perustamiseen. Hän oli yhtiön hallituksen jäsen ja vuodesta 1928 myös sen toimitusjohtaja. Ennen toimitusjohtajaksi tuloaan Janhonen oli lyhyesti myös Lloydin omistamien S/S Otson ja S/S Otavan päällikönä. Vuonna 1932 hän perusti yhdessä brittiläisten liikemiesten kanssa Ab Baltic Lloyd Line Ltd Oy:n ja Ab Helsingfors Befraktningskontor Oy:n, joista molempien toimitusjohtajana sekä hallituksen puheenjohtajana hän toimi. Hänestä tuli myöhemmin myös Baltic Lloydin pääomistaja ja Helsingin Lloyd sulautettiin siihen vuonna 1963. Baltic Lloydin toiminta päättyi vuonna 1967. Janhonen johti yhtiöitään loppuun saakka.


title: Herbert Janhonen

text: Janhonen sai vuonna 1954 merenkulkuneuvoksen arvonimen.


title: Terroristit

text: Terroristit, televisiossa Välikohtaus ("The Incident") on vuonna 1967 ensi-iltaan tullut yhdysvaltalainen neo-noir-elokuva. Sen on ohjannut Larry Peerce. Elokuva perustuu Nicholas E. Baehrin televisionäytelmään "Ride with Terror".


title: Terroristit

text: Elokuvan aiheena on kahden kaveruksen harrastama satunnaisiin ihmisiin kohdistuva väkivalta newyorkilaisessa sunnuntai-illassa. Aikansa ulkona riehuttuaan he siirtyvät metroon, jossa he kiusaavat vaunuun satunnaisesti osuneita matkustajia, jotka on esitelty ennen vaunujaksoa omissa pienissä jaksoissaan ennen vaunuun tuloa. Kolme tähteä elokuvalle antaneen Timo Peltosen mukaan Artien roolia esittävä Martin Sheen on elokuvan heikoin lenkki, sen sijaan Tony Musante Joen roolissa on uskottavampi. Kun elokuvaa alkaa vaivata kaavamaisuus, jännitys kiristyykin lopulta "vielä pari kierrosta tiukemmalle".


title: Alvikin metroasema

text: Alvik on Tukholman metron asema Tranebergin kaupunginosassa Länsi-Tukholmassa. Se on yksi vihreän linjan yksi pääteasemista ja matkustajamääriltään linjansa kantakaupungin ulkopuolisista asemista toiseksi suurin heti Gullmarsplanin jälkeen. Asema on Länsi-Tukholman alueella merkittävä joukkoliikenteen solmukohta, jossa on vaihtomahdollisuus Poikittaisradalle, Nockebyn radalle ja alueen busseihin. Se sijaitsee Kristinebergin ja Stora mossenin asemien välissä, ja etäisyys Slussenin asemalle on kahdeksan kilometriä.


title: Alvikin metroasema

text: Jo vuodesta 1914 Alvik on ollut joukkoliikenteen vaihtoasema, josta lähtivät raitiotielinjat 11 (Ängbyn rata vuodesta 1944) Islandstorgetille, 12 (Nockebyn rata) Nockebyhyn ja vuoteen 1950 asti linja 13 Ulvsundaan (Ulvsundan rata). Ängbyn rata on nykyistä metrorataa ja myös alun perin sellaiseksi rakennettu, mutta sitä liikennöitiin raitiotieperiaattein vuoteen 1952 asti.


title: Alvikin metroasema

text: Varsinaiseksi metroasemaksi Alvik kehittyi lokakuuhun 1952 mennessä, jolloin osuus Hötorget–Vällingby vihittiin liikenteelle. Samalla Nockebynradalla otettiin käyttöön nykyäänkin käytössä oleva ratkaisu, jossa radalta on vaihtoyhteys metroon samalta laiturilta.


title: Alvikin metroasema

text: Ulkoasemalla on kaksi laituria, joista ulommaiset raiteet ovat metron ja sisimmäiset Nockebynradan käytössä. Poikittaisradalla on oma pysäkkialueensa läntisen sisäänkäynnin edustalla. Asemalla on kaksi lippuhallia: läntiseen päälippuhalliin on sisäänkäynti etelästä Alvikin torilta Gustavslundsvägeniltä ja pohjoisesta Vidängsvägeniltä. Drottningholmsvägenin alle ja viereen sijoittuvasta lippuhallista löytyy Pressbyrån. Itäinen lippuhalli sijaitsee Traneberginpuistossa, ja sille on sisäänkäynti pohjoisesta Tranebergsvägenin suunnasta. Itäisellä hallilla on hieman suppeammat aukioloajat arkisin. Alvikin torilla on pienehkö linja-autoterminaali, josta on yhteyksiä muun muassa Bromman lentoasemalle.


title: Alvikin metroasema

text: Aseman taidetta on suunnitellut Hensajaj Koda. Useiden yksittäisten teosten muodosta yhtenäinen kokonaisuus on saanut inspiraatiota zen-buddhalaisuudesta. Materiaaleina on käytetty muun muassa diabaasia ja ruostumatonta terästä.


title: Martti Valkama

text: Martti Mikael Valkama (23. elokuuta 1912 Jalasjärvi – 13. tammikuuta 1994 Vaasa) oli suomalainen varatuomari ja pankinjohtaja, joka toimi Kansallisen Kokoomuksen kansanedustajana Vaasan vaalipiiristä syyskuusta 1963 huhtikuuhun 1966.


title: Martti Valkama

text: Ylioppilaaksi Valkama kirjoitti vuonna 1932. Ylemmän oikeustutkinnon hän suoritti vuonna 1940 ja varatuomariksi hän valmistui vuonna 1946. Työuransa Valkama aloitti asianajotoimiston apulaisena, minkä lisäksi hän ehti toimia Laihian nimismiehenä sekä Kansallis-Osake-Pankin johtajana Laihialla, Kurikassa, Vaasassa ja Seinäjoella. Kunnanvaltuutettuna hän toimi niin Laihialla, Kurikassa kuin Vaasassakin. Valkama oli myös presidentinvaalin valitsijamiehenä vuoden 1968 vaaleissa.


title: Martti Valkama

text: Valkaman vanhemmat olivat maanviljelijä Samuel (Sameli) Valkama ja Edla Sofia Koskimäki. Valkama oli naimisissa Aune Inkeri Tuomisen kanssa vuodesta 1941 lähtien. Sotilasarvoltaan hän oli yliluutnantti.


title: Musiikkivuosi 2003

text: Musiikkivuosi 2003 käsittelee vuoden 2003 tärkeitä musiikkitapahtumia, uutisia ja julkistuksia.


title: Congratulations (albumi)

text: Congratulations on yhdysvaltalaisen rockyhtye MGMT:n toinen studioalbumi, joka julkaistiin maaliskuussa 2010. Albumi ylsi kotimaassaan Yhdysvalloissa Billboard 200-listan toiselle sijalle, ja Britannian albumilistalla sijalle 4. Albumilta julkaistiin singlenä kappaleet ”Flash Delirium”, ”Siberian Breaks”, ”It’s Working” ja nimikkokappale ””.Listasijoitusten lähde:


title: Mestarien liigan kauden 2017–2018 karsintavaihe ja play-off-kierros

text:
Mestarien liigan kauden 2017–2018 karsintavaihe pelattiin 27. kesäkuuta – 2. elokuuta 2017 ja play-off-kierros 15.–23. elokuuta 2017.
"Víkingur Gøta voitti 6–2 yhteistuloksella."


text: "Hibernians voitti 3–0 yhteistuloksella."


text: "Alaškert voitti 2–1 yhteistuloksella."


text: "The New Saints voitti 4–3 yhteistuloksella."


text:
"Linfield voitti 1–0 yhteistuloksella."
"APOEL voitti 2–0 yhteistuloksella."


text: "Ludogorets Razgrad voitti 5–3 yhteistuloksella."


text: "Karabah voitti 6–0 yhteistuloksella."


text: "Partizan voitti 2–0 yhteistuloksella."


text: "Red Bull Salzburg voitti 6–0 yhteistuloksella."


text: "2–2 yhteistulos. Sheriff Tiraspol voitti vierasmaaleilla."


text: "Astana voitti 2–1 yhteistuloksella."


text: "BATE Borisov voitti 4–2 yhteistuloksella."


text: "Kööpenhamina voitti 4–3 yhteistuloksella."


text: "Hapoel Be'er Sheva voitti 5–3 yhteistuloksella."


text: "Rijeka voitti 7–1 yhteistuloksella."


text: "Vardar voitti 4–2 yhteistuloksella."


text: "Maribor voitti 3–2 yhteistuloksella."


text: "Rosenborg voitti 3–2 yhteistuloksella."


text: "FH voitti 3–1 yhteistuloksella."


text: "Celtic voitti 6–0 yhteistuloksella."


text: "Legia Varsova voitti 9–0 yhteistuloksella."!colspan=6|Mestarit


text: !colspan=6|Parhaiten sijoittuneet


text: "2–2 yhteistulos. Slavia Praha voitti vierasmaaleilla."


text: "Astana voitti 3–2 yhteistuloksella."


text: "Maribor voitti 2–0 yhteistuloksella."


text: "Kööpenhamina voitti 4–2 yhteistuloksella."


text: "Celtic voitti 1–0 yhteistuloksella."


text: "3–3 yhteistulos. Hapoel Be'er Sheva voitti vierasmaaleilla."


text: "APOEL voitti 4–1 yhteistuloksella."


text: "1–1 yhteistulos. Rijeka voitti vierasmaaleilla."


text: "Karabah voitti 2–1 yhteistuloksella."


text: "Olympiakos voitti 5–3 yhteistuloksella."


text: "Steaua Bukarest voitti 6–3 yhteistuloksella."


text: "3–3 yhteistulos. Nice voitti vierasmaaleilla."


text: "3–3 yhteistulos. Young Boys voitti vierasmaaleilla."


text: "TsSKA Moskova voitti 3–0 yhteistuloksella."


text: "İstanbul Başakşehir voitti 5–3 yhteistuloksella."!colspan=6|Mestarit


text: "2–2 yhteistulos. Karabah voitti vierasmaaleilla."


text: "APOEL voitti 2–0 yhteistuloksella."


text: "Olympiakos voitti 3–1 yhteistuloksella."


text: "Celtic voitti 8–4 yhteistuloksella."


text: "2–2 yhteistulos. Maribor voitti vierasmaaleilla."


text: "Sevilla voitti 4–3 yhteistuloksella."


text: "Napoli voitti 4–0 yhteistuloksella."


text: "Liverpool voitti 6–3 yhteistuloksella."


text: "Sporting CP voitti 5–1 yhteistuloksella."


title: Musiikkivuosi 2015

text: Musiikkivuosi 2015 käsittelee vuoden 2015 tärkeitä musiikkitapahtumia, uutisia ja julkistuksia.


title: Musiikkivuosi 2016

text: Musiikkivuosi 2016 käsittelee vuoden 2016 tärkeitä musiikkitapahtumia, uutisia ja julkistuksia.


title: Musiikkivuosi 2017

text: Musiikkivuosi 2017 käsittelee vuoden 2017 tärkeitä musiikkitapahtumia, uutisia ja julkistuksia.


title: Musiikkivuosi 2002

text: Musiikkivuosi 2002 käsittelee vuoden 2002 tärkeitä musiikkitapahtumia, uutisia ja julkistuksia.


title: Rolf Wollner

text: Rolf Wollner (28. huhtikuuta 1906 Leipzig – 6. heinäkuuta 1988 Leipzig) oli saksalainen maahockeypelaaja ja olympiamitalisti.


title: Rolf Wollner

text: Wollner pelasi Saksan miesten maajoukkueessa vuosina 1927–1931 yhteensä 12 ottelua. Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi yhdessä ottelussa. Hänen pelaajauransa aikana ei pelattu maailman- eikä euroopanmestaruuskilpailuja.


title: Musiikkivuosi 2001

text: Musiikkivuosi 2001 käsittelee vuoden 2001 tärkeitä musiikkitapahtumia, uutisia ja julkistuksia.


title: Gerd Strantzen

text: Gerd Strantzen (12. joulukuuta 1897 Hampuri – 30. elokuuta 1958) oli saksalainen maahockeypelaaja ja olympiamitalisti.


title: Gerd Strantzen

text: Strantzen pelasi Saksan miesten maajoukkueessa vuosina 1925–1928 yhteensä seitsemän ottelua. Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi yhdessä ottelussa. Hänen pelaajauransa aikana ei pelattu maailman- eikä euroopanmestaruuskilpailuja.


title: Karl-Heinz Irmer

text: Karl-Heinz George Ludwig Kurt Irmer (22. heinäkuuta 1903 Bremen – 8. marraskuuta 1975 Bremen) oli saksalainen maahockeypelaaja ja olympiamitalisti.


title: Karl-Heinz Irmer

text: Irmer pelasi Saksan miesten maajoukkueessa vuosina 1924–1928 yhteensä kuusi ottelua. Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi kahdessa ottelussa. Hänen pelaajauransa aikana ei pelattu maailman- eikä euroopanmestaruuskilpailuja.


title: Kaiku Kallio

text: Kaiku Kallio (14. helmikuuta 1890 Pyhämaa – 21. syyskuuta 1971 Helsinki) oli suomalainen poliitikko. Kallio toimi Kokoomuksen kansanedustajana vuosina 1939–1945 edustaen Viipurin läänin läntistä vaalipiiriä. Kallio kirjoitti ylioppilaaksi vuonna 1909, suoritti teologisen erotutkinnon vuonna 1912, vihittiin papiksi samana vuonna ja suoritti pastoraalitutkinnon vuonna 1915. Politiikan ulkopuolella Kallio toimi muun muassa Lappeenrannan kirkkoherrana, Lappeenrannan rovastikunnan vt. lääninrovastina ja lääninrovastina, Lappeenrannan yhteislyseon uskonnon opettajana ja Lappeenrannan seurakuntatervehdyksen päätoimittajana. Kallion vanhemmat olivat kanttori-urkuri, maanviljelijä Kustaa Kallio ja Olga Ruissaari. Kallion puoliso vuosina 1916–1929 oli Hilda Maria Veijalainen ja vuodesta 1971 Anja Kaarina Maltela. Kalliolle myönnettiin rovastin arvonimi vuonna 1934.


title: Aribert Heymann

text: Aribert Heymann (9. joulukuuta 1899 – 1946) oli saksalainen maahockeypelaaja ja olympiamitalisti.


title: Aribert Heymann

text: Heymann pelasi Saksan miesten maajoukkueessa vuosina 1924–1931 yhteensä 12 ottelua. Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi yhdessä ottelussa. Hänen pelaajauransa aikana ei pelattu maailman- eikä euroopanmestaruuskilpailuja.


title: Nasser Al-Khelaifi

text: Nasser Ghanim Al-Khelaïfi (Arabic: ناصر بن غانم الخليفي). (s. 12. marraskuuta 1973) on qatarilainen liikemies ja entinen tennisammattilainen. Hän toimii beIN Media Groupin hallituksen puheenjohtaja sekä toimitusjohtajana. Nasser toimii myös Qatar Sports Investmentsin hallituksen puheenjohtajana sekä toimitusjohtajana.


title: Nasser Al-Khelaifi

text: Nasser toimii myös ranskalaisen Paris Saint-Germain jalkapallojoukkueen hallituksen puheenjohtajana sekä toimitusjohtajana. Naser nimettiin vuonna 2015 joukkueen johtajaksi ja vuonna 2016 Ranskan jalkapallon vahvimmaksi vaikuttajaksi.


title: Nasser Al-Khelaifi

text: Nasser voitti urallaan 12 peliä tenniksen kaksinpelissä sekä hävisi 39 peliä. Hän oli parhaimmillaan ATP-listan sijalla 998. Hän pärjäsi paremmin nelinpelissä voittaen 12 kertaa ja häviten 16 nelinpeliä.


title: Pekka Kankkunen

text: Pekka Kankkunen (21. helmikuuta 1890 Kitee – 1. syyskuuta 1972 Kitee) oli suomalainen poliitikko. Kankkunen toimi Maalaisliiton kansanedustajana vuosina 1927–1929 edustaen Kuopion läänin itäistä vaalipiiriä. Kankkunen toimi myös Kiteen kunnanvaltuuston puheenjohtajana. Siviiliammatiltaan Kankkunen oli maanviljelijä ja hän toimi viljelijänä Kiteellä. Kankkunen toimi myös Kiteen kunnan rahastonhoitajana, Kiteen osuuskassan kirjanpitäjänä, Kiteen kunnan elintarvikelautakunnan rahastonhoitajana ja kirjanpitäjänä sekä Kiteen Ruppovaaran osuuskaupan hoitajana. Kankkunen toimi presidentin valitsijamiehenä vuosina 1925 ja 1931. Kankkusen vanhemmat olivat maanviljelijä, kansanedustaja Juho Kankkunen ja Iida Hurskainen.


title: MGMT (albumi)

text: MGMT on yhdysvaltalaisen rockyhtye MGMT:n kolmas studioalbumi, joka julkaistiin syyskuussa 2013. Albumi ylsi parhaimmillaan kotimaassaan Yhdysvalloissa Billboard 200-listan sijalle 14. "MGMT:lta" julkaistiin singlenä kappaleet ”Alien Days” ja ”Your Life Is a Lie”.Listasijoitusten lähde:


title: Konsti Järnefelt

text: Tapani Kaarlo Aarre Konstantin (Konsti) Järnefelt (16. kesäkuuta 1890 Taipalsaari – 19. heinäkuuta 1959 Helsinki) oli suomalainen poliitikko. Järnefelt toimi Suomen Kansanpuolueen kansanedustajana vuosina 1951–1954 edustaen Uudenmaan läänin vaalipiiriä. Järnefelt toimi myös Helsingin kaupunginvaltuuston puheenjohtajana. Järnefelt kirjoitti ylioppilaaksi vuonna 1910 ja suoritti alemman hallintotutkinnon vuonna 1913. Järnefelt toimi politiikan ulkopuolella Valtionrautateiden piirihallituksen kirjurina ja kirjanpitäjänä Viipurissa, Valtionrautateiden piirihallituksen notaarina, Valtionrautateiden rautatierakennusosaston notaarina Helsingissä, Rautatiehallituksen koneosaston osastosihteerinä sekä Rautatiehallituksen koneosaston konttoripäällikkönä. Hän oli myös Virkamiesliiton, Rautatievirkamiesliiton ja Henkisen Työn Keskusliiton (myöh. Toimihenkilö- ja Virkamiesjärjestöjen Keskusliitto) puheenjohtaja.


title: Konsti Järnefelt

text: Järnefeltin vanhemmat olivat kruununnimismies Konstantin Järnefelt ja Ilma Elin Lydia Eikelin. Järnefeltin puoliso vuodesta 1915 oli Elin Sigrid Kosunen.


title: Summer 2003

text: Summer 2003 on thrash metal -yhtye Anthraxin EP, joka julkaistiin vuonna 2003 levymerkillä Nuclear Blast Records.


title: The Collection (Anthrax)

text: The Collection on thrash metal -yhtye Anthraxin kokoelma-albumi, joka julkaistiin vuonna 2002 levymerkillä Universal Music.


Classic Anthrax: The Universal Masters Collection on thrash metal -yhtye Anthraxin kokoelma-albumi, joka julkaistiin vuonna 2001 levymerkillä Island Records.


title: Madhouse: The Very Best of Anthrax

text: Madhouse: The Very Best of Anthrax on thrash metal -yhtye Anthraxin kokoelma-albumi, joka julkaistiin vuonna 2001 levymerkillä Island Records.


title: Markus Niskala

text: Markus Niskala (13. syyskuuta 1890 Karunki – 14. huhtikuuta 1963 Tornio) oli suomalainen poliitikko. Niskala toimi Maalaisliiton kansanedustajana vuosina 1945–1963 edustaen Lapin läänin vaalipiiriä. Niskala toimi myös Karungin kunnanvaltuuston puheenjohtajana. Niskala toimi presidentin valitsijamiehenä vuosina 1937, 1940, 1943, 1956 ja 1962. Siviiliammatiltaan Niskala oli maanviljelijä ja hän toimi viljelijänä Karungissa. Niskala oli myös kalastaja ja maalaisseppä. Niskalan vanhemmat olivat maanviljelijä Juho Petter Niskala ja Priita Maria Wallin. Niskalan puoliso vuosina 1914–1927 oli Eeva Karoliina Piuva, jonka kuolemaan liitto päättyi. Niskalan toinen puoliso vuodesta 1930 oli Naimi Eliina Kiviniemi. Niskala kuoli kesken vaalikauden ja hänen tilalleen eduskuntaan nousi Pekka Vilmi.


title: Vilmi

text: Vilmi on suomalainen sukunimi, joka on muun muassa seuraavilla henkilöillä:


title: Vilho Kirveskoski

text: Vilho Kirveskoski (18. lokakuuta 1890 Sysmä – 25. huhtikuuta 1949 Sysmä) oli suomalainen poliitikko. Kirveskoski toimi Maalaisliiton kansanedustajana vuosina 1930–1933 edustaen Mikkelin läänin vaalipiiriä. Kirveskoski toimi myös Sysmän kunnanvaltuuston jäsenenä. Politiikan ulkopuolella Kirveskoski toimi Sysmän Joutsjärven osuusmeijerin isännöitsijänä, Valittulan osuuskassan hoitajana, Sysmän sahaosuuskunnan isännöitsijänä, Itä-Hämeen Sähkö Oy:n toimitusjohtajana, Sysmän säästöpankin johtajana sekä Sysmän osuusmeijerin isännöitsijänä. Kirveskosken vanhemmat olivat maanviljelijä Topias Kirveskoski ja Amanda Katariina Topiaantytär.


title: Postipuun koulu

text: Postipuun koulu on yhtenäinen peruskoulu, joka sijaitsee Espoon Leppävaarassa, osoitteessa Ruutikuja 2. Koulussa toimivat suomenkieliset alakoululuokat 1–6, kaksi valmistavan opetuksen luokkaa ja 8 erityisluokkaa. Koulun rehtorina toimii Anne Suomala. Postipuun koulussa on noin 270 oppilasta.


title: Postipuun koulu

text: Vuonna 2015 vieraskielisten oppilaitten osuus koulun oppilaista oli 17,3 %.


title: Urheiluvuosi 2012

text: Urheiluvuosi 2012 käsittelee vuoden 2012 merkittäviä uutisia ja tapahtumia urheilussa.


title: Espoo Art (taideyhdistys)

text: Espoo Art ry on espoolainen taideyhdistys, joka on perustettu vuonna 1976. Yhdistykseen kuuluu öljy-, akryyli- ja akvarellimaalareita, graafikoita, valokuvaajia ja kuvanveistäjiä. Jäseniä on yli 200, joista osa on ammattilaisia ja osa aktiivisia harrastajia.


title: Espoo Art (taideyhdistys)

text: Espoo Art toimii Mäkkylän taiteilijatalossa, Mäkkylänkuja 3. Taiteilijatalossa on työhuoneita noin 30:lle taiteilijalle.


title: Musiikkivuosi 2000

text: Musiikkivuosi 2000 käsittelee vuoden 2000 tärkeitä musiikkitapahtumia, uutisia ja julkistuksia.


title: Musiikkivuosi 1999

text: Musiikkivuosi 1999 käsittelee vuoden 1999 tärkeitä musiikkitapahtumia, uutisia ja julkistuksia.


title: Dag og Tid

text: Dag og Tid on uusnorjankielinen sanomalehti, joka ilmestyy kerran viikossa Oslossa. Lehti keskittyy yhteiskuntaan, Norjan politiikkaan ja kulttuuriin. Lehti on perustettu 1962, ja se on puolueista riippumaton, mutta sanoo toimituksellista linjaansa radikaaliksi.


title: Dag og Tid

text: Lehden ensimmäinen numero ilmestyi 1962 päätoimittajana tunnettu norjalainen radiopersoona Arthur Klæbo.


title: Dag og Tid

text: Lehti on saanut Fritt Ords Pris -palkinnon.Vahvistettu nettolevikki Mediebedriftenes Landsforeningin mukaan:


title: Urheiluvuosi 2016

text: Urheiluvuosi 2016 käsittelee vuoden 2016 merkittäviä uutisia ja tapahtumia urheilussa.


title: Urheiluvuosi 2007

text: Urheiluvuosi 2007 käsittelee vuoden 2007 merkittäviä uutisia ja tapahtumia urheilussa.


title: Urheiluvuosi 2014

text: Urheiluvuosi 2014 käsittelee vuoden 2014 merkittäviä uutisia ja tapahtumia urheilussa.


title: Musiikkivuosi 1998

text: Musiikkivuosi 1998 käsittelee vuoden 1998 tärkeitä musiikkitapahtumia, uutisia ja julkistuksia.


title: Musiikkivuosi 1997

text: Musiikkivuosi 1997 käsittelee vuoden 1997 tärkeitä musiikkitapahtumia, uutisia ja julkistuksia.


title: Martti Salminen (poliitikko)

text: Martti Johannes Salminen (14. heinäkuuta 1901 Pori – 29. huhtikuuta 1993 Kuopio) oli Kansallisen Kokoomuksen poliitikko, joka toimi kansanedustajana Kuopion läänin läntisestä vaalipiiristä tammikuusta 1956 helmikuuhun 1962.


title: Martti Salminen (poliitikko)

text: Salminen kirjoitti ylioppilaaksi vuonna 1921 ja maatalous- ja metsätieteiden kandidaatiksi hän valmistui vuonna 1928. Suurimman osan työurastaan hän toimi Maaningalla Pohjois-Savon kasvinviljelyskoeaseman johtajana. Kunnallispolitiikassa Salminen vaikutti Maaningalla, toimien sekä kunnanvaltuuston että kunnanhallituksen puheenjohtajana.


title: Martti Salminen (poliitikko)

text: Salmisen vanhemmat olivat vaihdemiesten esimies Kaarle Aukusti Salminen ja Eeva Sofia Pursiainen. Salminen oli naimisissa Laina Amanda Luukkosen kanssa vuodesta 1929 lähtien. Heidän pojastaan Simo Kalle Salmisesta (s. 1930) tuli lääketieteen ja kirurgian tohtori. Sotilasarvoltaan Salminen oli kapteeni.


title: Tuomas Saikku

text: Tuomas Veikko Saikku (22. joulukuuta 1906 Sääksmäki – 19. syyskuuta 1963 Valkeakoski) oli suomalainen agronomi, joka toimi Kansallisen Kokoomuksen kansanedustajana Hämeen läänin pohjoisesta vaalipiiristä lokakuusta 1956 heinäkuuhun 1958.


title: Tuomas Saikku

text: Saikku kirjoitti ylioppilaaksi vuonna 1928. Maatalous- ja metsätieteiden kandidaatiksi hän valmistui vuonna 1934 ja agronomiksi vuotta myöhemmin. Suurimman osan työurastaan Saikku toimi maanviljelijänä, mutta toimi myös muun muassa konsulenttina ja opettajana. Kunnallispolitiikassa hän oli mukana toimittuaan Kangasalan kunnanvaltuustossa.


title: Tuomas Saikku

text: Saikun vanhemmat olivat kouluneuvos ja kansanopiston johtaja Erland Rufus Saikku ja Johanna Vilhelmiina Heikkilä. Saikku oli naimisissa Kerttu Marketta Pehu-Lehtosen kanssa vuodesta 1934 lähtien. Sotilasarvoltaan hän oli kapteeni.


title: Wollemin kansallispuisto

text: Wollemin kansallispuisto on luonnonsuojelualue Australian Uuden Etelä-Walesin osavaltiossa. Puisto on yksi kahdeksasta alueesta, jota muodostavat Unescon maailmanperintökohteen Greater Blue Mountains -alue. Se on australianwollemian ainoa tunnettu kasvupaikka.


title: Matti Raipala

text: Matti Mauno Raipala (20. helmikuuta 1912 Hämeenkyrö – 1. maaliskuuta 1988 Hämeenkyrö) oli suomalainen agronomi, joka toimi Kansallisen Kokoomuksen kansanedustajana Turun läänin pohjoisesta vaalipiiristä vuodesta 1954 vuotaan 1970.


title: Matti Raipala

text: Raipala kirjoitti ylioppilaaksi vuonna 1931. Agronomiksi ja maatalous- ja metsätieteiden kandidaatiksi hän valmistui vuonna 1938. Suurimman osan työurastaan Raipala toimi maanviljelijänä kotitilallaan. Kunnallispolitiikassa hän oli mukana toimimalla Hämeenkyrön kunnanvaltuustossa. Presidentin valitsijamiehenä Raipala toimi vuosien 1956, 1962 ja 1968 vaaleissa.


title: Matti Raipala

text: Raipalan vanhemmat olivat maanviljelijä ja talousneuvos Jalmari Vilhelm Raipala ja Josefiina Tyni. Raipala oli naimisissa Margit Eeva Helanderin kanssa vuodesta 1944 lähtien.


title: Ionel Armean

text: Ionel Armean (s. 26. lokakuuta 1991) on suomalainen jalkapalloilija. Pelipaikaltaan hän on puolustaja.


title: Ionel Armean

text: Juniorina Armean edusti EPS:ää ja Honkaa. Armean pelasi kaudella 2010 yhden Ykkösen ottelun FC Espoossa. Kaudella 2011 hän pelasi sarjan voittaneessa Tallinna Kalevissa 28 ottelua ja teki 12 maalia Viron Esiliigassa. Kaudella 2012 Armean pelasi Meistriliigassa 28 ottelua maaleitta. Kevään 2013 Armean oli vaihto-oppilaana Thaimaassa. Kaudeksi 2014 hän palasi Tallinna Kaleviin ja pelasi 22 Meistriliigan ottelua tehden yhden maalin. Kaudella 2015 Armean pelasi GrIFK:ssa 19 ottelua Kakkosessa, jossa GrIFK voitti länsilohkon ja nousi Ykköseen voitettuaan nousukarsinnassa Klubi 04:n. Nousukarsintaotteluissa Armean ei pelannut. Ykkösen kaudella 2016 Armean pelasi GrIFK:ssa yhden ottelun.


title: Spriikopiokone

text: Spriikopiokone eli spriimonistuskone on 1920–1970-luvuilla käytössä ollut monistuslaite. Spriimonistuksessa käytetään paino-originaalin tuottamiseen kaksiosaista masterarkkia. Väri siirtyy vahaan sidotulla painovärillä päällystetystä alusarkista peilikuvana päällysarkin takapuolelle niihin kohtiin, joita on painettu kynällä, kirjoituskoneen näppäimillä tai muulla välineellä. Kopiot tuotetaan siirtämällä väri päällysarkista alkoholipohjaisen liuottimen avulla kopioarkeille. Värin vähetessä kopioiden laatu heikkenee vähitellen. Spriikopioinnilla pystytään tuottamaan monivärisiä originaaleja vaihtamalla välillä alusarkkia eriväriseen. Menetelmä keksittiin 1920-luvulla, ja tuotemerkkejä olivat ”Ditto” ja ”Banda”.


title: Spriikopiokone

text: Laitetta ei pidä sekoittaa vahaskopiokoneeseen, joka oli toinen samaan aikaan paljon käytössä ollut kopiointilaite. Sekaannusta voi aiheuttaa myös se, että spriikopioinnista on käytetty myös nimitystä vahakopiointi.


title: Spriikopiokone

text: Spriikopiointi ja vahaskopiointi jäivät pois käytöstä 1960-luvulta alkaen, kun markkinoille tuli helppokäyttöisiä, joskin aluksi kalliita valokopiokoneita.


title: Glemsfordin rautatieasema

text: Glemsfordin rautatieasema oli rautatieasema Stour Valley Railwayn varrella Glemsfordissa, Suffolkissa. Se oli käytössä vuosina 1865–1967.


title: Glemsfordin rautatieasema

text: Asema avattiin vuonna 1865. Ensimmäisen kerran se mainittiin aikatauluissa kuitenkin vasta seuraavana vuonna. Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Glemsfordin asema suljettiin samana päivänä.


title: Glemsfordin rautatieasema

text: Asemarakennus, rahtivaja ja tasoristeysvahdin asunto ovat jäljellä, yksityisasunnoiksi muutettuina. Laiturit ja muut rakennukset sen sijaan on purettu.


title: Partiaalinen moolisuure

text: Partiaalinen moolisuure (Ȳ) on ekstensiivisessä suureessa havaittava muutos, kun puhtaan aineen joukkoon lisätään äärimmäisen pieni määrä toista ainetta, jolloin muodostuu seos. Intensiivisuureissa kuten lämpötilassa tai painessa ei tapahdu muutosta toisen komponentin lisäyksen yhteydessä. Aineen partiaalinen moolisuure riippuu seoksen koostumuksesta ja on ekstensiivisuureen osittaisderivaatta komponentin ainemäärään nähden. Partiaalinen moolisuure voidaan määrittää kaikille ekstensiivisuureille kuten tilavuudelle, sisäenergialle, entalpialle, entropialle, Gibbsin energialle ja Helmholtzin vapaaenergialle. Partiaalisen moolisuureen tunnus muodostetaan yleensä ekstensiivisuureen tunnuksesta lisäämällä kirjaimen päälle poikkiviiva. Merkittäviä partiaalisia moolisuureita ovat partiaalinen moolitilavuus ja partiaalinen Gibbsin energia eli kemiallinen potentiaali.


title: Partiaalinen moolisuure

text: Partiaaliset moolisuureet määritellään ekstensiivisuureen osittaisderivaatta komponentin ainemäärään nähden. Esimerkiksi seoksessa, jossa on komponentteja i ja j ovat partiaaliset moolisuureet näille muotoa:


title: Partiaalinen moolisuure

text: Termodynamiikan tärkeät riippuvuudet pätevät myös partiaalisille moolisuureille kuten ekstesiivisuureillekin. Niiden avulla voidaan määritellä partiaaliset moolientalpiat, partiaalinen Helmholtzin energia ja kemiallinen potentiaali seuraavasti:


title: Partiaalinen moolisuure

text: Partiaalinen moolisuure voi olla joko positiivinen tai negatiivinen. Esimerkiksi veden ja etanolin seoksissa se on negatiivinen vedelle ja positiivinen etanolille. Tästä johtuen lisättäessä pieni määrä etanolia veteen, on seoksen tilavuus pienempi kuin alkuperäisen vesimäärän tilavuus oli. Partiaalisten moolisuureiden arvot täytyy määrittää kullekin seokselle ja kullekin komponentille kokeellisesti.


title: Teiskon museo

text: Teiskon museo on Tampereen Terälahdessa toimiva kotiseutumuseo, joka on avattu yleisölle vuonna 1975. Se sijaitsee entisen Teiskon kunnan alueella, ja sitä ylläpitää Teisko-Seura. Museo esittelee vanhan ajan maalaiselämää. Kokoelmiin kuuluu yli 2 000 esinettä, joista suurin osa on saatu lahjoituksena teiskolaisilta asukkailta ja tiloilta.


title: Teiskon museo

text: Museon päärakennuksena toimii vuonna 1796 valmistunut vieraspytinki, joka on siirretty museon tontille Ison-Kivirannan tilalta. Talossa on esillä asumiseen liittyviä tavaroita, kuten huonekaluja, tekstiilejä ja keittiövälineitä. Tilat on sisustettu isännälle sekä vanhalle ja nuorelle emännälle. Museoalueella on lisäksi nähtävänä aittoja, pirttejä, savusauna, paja ja korsu. Perusnäyttelyn ohella museossa järjestetään vuosittain vaihtuvia teemanäyttelyitä.


title: Teiskon museo

text: Teiskon museo on Tampereen ainoa kotiseutumuseo. Se on avoinna kesäisin.


title: Mr. Peter Hayden

text: Mr. Peter Hayden on suomalainen yhtye, joka on perustettu vuosituhannen alussa Pohjois-Satakunnassa Kankaanpäässä. Yhtyeen musiikkityyli on kaikkea raskaasta post-metallista, tantrisen space-rockin kautta kosmiseen doomiin. Yhtyeen ulosannin tyylisuuntausten kirjo on laaja, jonka vuoksi genre-määritelmät ovat usein kiinni määrittelijän omasta kokemustausta.


title: Mr. Peter Hayden

text: Yhtyeen ensimmäinen virallinen julkaisu "First Cycle Complete" julkaistiin vuonna 2006 ja ensimmäinen täyspitkä albumi "Faster Than Speed" vuonna 2010. Vuoteen 2017 mennessä albumeita on julkastu neljä, joista viimeisimmällä, "Eternal Hayden," yhtye alkoi viitata itseensä vain logonsa PH-monogrammilla.


title: Eleanor Put Your Boots On

text: Eleanor Put Your Boots On on skotlantilaisen indie rock-yhtye Franz Ferdinandin kappale, joka julkaistiin kolmantena singlenä yhtyeen toiselta albumilta "You Could Have It So Much Better". Se nousi Britannian singlelistalla parhaimmillaan sijalle 30.


title: Eleanor Put Your Boots On

text: Singlen B-puolena julkaistiin kappale ”Wine in the Afternoon”. Molemmille kappaleille kuvattiin myös musiikkivideot, jotka julkaistiin muun muassa videopalvelu YouTubessa.


title: Blagnac

text: Blagnac on kunta Ranskan eteläosassa Haute-Garonnen departementissa Occitanien alueella. Se on Toulousen esikaupunki ja sijaitsee Garonnejoen varrella.


title: Blagnac

text: Blagnac’ssa on paljon lentokonealan teollisuutta. Siellä valmistetaan muun muassa Airbus A380 -lentokoneita. Kaupungissa on Toulouse-Blagnacin lentoasema sekä lentokoneiden historiasta kertova Aeroscopia -ilmailumuseo.


title: Blagnac

text: Kunnan nähtävyyksiä on 1600-luvulta peräisin oleva dominikaaninen Blagnac’n luostari sekä alkujaan 1000-luvulla rakennettu Saint-Pierren -kirkko, jota on vuosisatojen saatossa useasti muutettu ja korjattu.


title: Barry Town United FC

text: Barry Town United Football Club () on jalkapalloseura Barryn kaupungista. Barry Town pelaa Walesin korkeimmalla sarjatasolla Walesin Valioliigassa. Seuralla on seitsemän Walesin mestaruutta vuosilta 1996, 1997, 1998, 1999, 2001, 2002 ja 2003. Walesin cupin Barry Town on voittanut 1955, 1994, 1997, 2001, 2002 ja 2003.


title: Grenade (Haute-Garonne)

text: Grenade on kunta Ranskan eteläosassa Haute-Garonnen departementissa Occitanien alueella. se sijaitsee Toulousen ja Montaubanin kaupunkien puolivälissä Garonnejoen varrella.


title: Grenade (Haute-Garonne)

text: Kunta on keskiaikainen bastide, eli linnoitettu kaupunki. Kunnan nähtävyyksiä on goottilainen kirkko "Notre-Dame de l'Assomption". Sen kahdeksankulmainen torni on 47 metriä korkea. Grenade on sijaintinsa takia ollut aina vilkas kauttakulku- ja kauppapaikka. Kaupungin keskustassa on lähes 1800 neliömetrin kokoinen katettu kauppahalli. Kauppahalliin käytetyt rakennuspuut on kaadettu 1200-luvulla, ja sen kellotorni on tehty 1600-luvulla.


title: Soraya

text: Soraya on naisen etunimi. Se on muun muassa seuraavilla henkilöillä:


title: Väinö Nieminen

text: Väinö Erkki Nieminen (24. tammikuuta 1898 Helsinki – 5. elokuuta 1979 Hämeenlinna) oli suomalainen agronomi ja Kansallisen Kokoomuksen kansanedustaja Hämeen läänin eteläisestä vaalipiiristä vuodesta 1958 vuoteen 1966.


title: Väinö Nieminen

text: Nieminen kirjoitti ylioppilaaksi vuonna 1917 ja valmistui agronomiksi vuonna 1923. Suurimman osan työurastaan hän toimi maanviljelijänä, mutta toimi myös muun muassa maataloushallituksessa ja Tervajoki Oy:llä.


title: Väinö Nieminen

text: Niemisen vanhemmat olivat maanviljelijä Nestor Nieminen ja Matilda Grönhag. Nieminen oli naimisissa Siiri Maria Kukkosen kanssa vuodesta 1925 lähtien. Hän sai maanviljelysneuvoksen arvonimen vuonna 1948. Sotilasarvoltaan Nieminen oli kersantti.


title: Turn Blue

text: Turn Blue on The Black Keysin kahdeksas studioalbumi, joka julkaistiin 9. toukokuuta 2014. Albumi nousi listaykköseksi Yhdysvalloissa, Australiassa ja Kanadassa, jonka lisäksi se ylsi viiden parhaan joukkoon yhteensä kymmenessä maassa. "Turn Bluelta" julkaistiin singlenä viisi kappaletta.


title: Väinö Kuoppala

text: Väinö Jooseppi Kuoppala (22. huhtikuuta 1914 Ylistaro – 2. syyskuuta 1963 Helsinki) oli suomalainen agronomi ja kauppias, joka toimi Kansallisen Kokoomuksen kansanedustajana Vaasan vaalipiiristä helmikuusta 1962 syyskuuhun 1963.


title: Väinö Kuoppala

text: Kuoppala kirjoitti ylioppilaaksi vuonna 1933 ja valmistui agronomiksi vuonna 1940. Suurimman osan työurastaan hän toimi maanviljelijänä, minkä lisäksi hän toimi myös muun muassa opettajana ja kauppiaana. Paikallispolitiikassa hän oli mukana Ylistarossa toimien kunnanvaltuuston puheenjohtajana.


title: Väinö Kuoppala

text: Kuoppalan vanhemmat olivat maanviljelijä ja kauppias Juho Kuoppala ja Matilda Hirvilammi. Kuoppala oli naimisissa Eila Malkamäen kanssa vuodesta 1943 lähtien. Hän oli sotilasarvoltaan vänrikki.


title: Martti Huttunen

text: Martti Johannes Huttunen (16. joulukuuta 1911 Tuusniemi – 10. tammikuuta 1956 Kuopio) oli suomalainen pastori ja sosiaalijohtaja, joka toimi Kansallisen Kokoomuksen kansanedustajana Kuopion läänin läntiestä vaalipiiristä 1951–1956.


title: Martti Huttunen

text: Huttunen kirjoitti ylioppilaaksi vuonna 1932. Teologian erotutkinnon hän suoritti vuonna 1938 ja sai pappisvihkimyksen samana vuonna. Huttunen toimi Kuopiossa pappina vuoteen 1948 saakka, minkä jälkeen hän toimi Kuopion kaupungin sosiaalijohtajana vuoteen 1955 saakka. Paikallispolitiikassa hän toimi Kuopiossa ja oli sekä kunnanvaltuuston että kunnanhallituksen jäsen. Huttunen oli myös presidentinvaaleissa valitsijamies vuoden 1950 vaaleissa.


title: Martti Huttunen

text: Huttusen vanhemmat olivat kanttori Otto Huttunen ja Saima Auroora Salmio. Huttunen oli naimisissa Alli Kerttu Hiekkalan kanssa vuodesta 1939 lähtien.


title: Saint-Sulpice-la-Pointe

text:
Saint-Sulpice-la-Pointe on kunta Ranskan eteläosassa Tarnin departementissa Occitanien alueella. Se sijaitsee Tarnjoen sekä sen sivujoen Agoutjoen haarakohdassa.
Kunta on keskiaikainen bastide, eli linnoitettu kaupunki. Toisen maailmansodan aikaan kunnan alueelle perustettiin internointileiri, joka purettiin vuonna 1944. Kunnan nähtävyys on Saint-Sulpicen kirkon 1300-luvulta peräisin oleva kello- ja puolustustorni, jonka rakenntti Foixin kreivi Gaston Phébus.


title: Hannu Niittykangas

text: Hannu Niittykangas (22. elokuuta 1950 Jyväskylä − 24. maaliskuuta 2011 Jyväskylä) oli Jyväskylän yliopistossa vuosina 2001−2011 yrittäjyyden (alueellinen pk-yrittäjyys) professori. Niittykangas työskenteli aiemmin 1995−2001 Kuopion yliopistossa yrittäjyyden ja johtamisen apulaisprofessorina ja professorina. Sitä ennen hän toimi Jyväskylän yliopiston taloustieteen laitoksella ja Keski-Suomen taloudellisessa tutkimuskeskuksessa tutkijana ja erikoistutkijana.


title: Hannu Niittykangas

text: Niittykankaan tutkimusaiheita olivat muun muassa yrittäjyys, aluetalous, aluepolitiikan vaikutustutkimukset, uuden liiketoiminnan syntymisen logiikka, yrittäjä henkilönä sekä maaseudun elinkeinot.


title: Hannu Niittykangas

text: Niittykangas oli koulutukseltaan kauppatieteiden tohtori. Hän väitteli tohtoriksi Jyväskylän yliopistosta vuonna 1992 aiheenaan maaseudun yritystoiminnan kehittymismahdollisuudet.


title: Onnar S. Nylund

text: Onnar S. Nylund (4. heinäkuuta 1896 Heisala, Parainen – 11. kesäkuuta 1959 Helsinki) oli suomalainen merikapteeni ja laivanvarustaja.


title: Onnar S. Nylund

text: Nylund lähti merille jo 14-vuotiaana ahvenanmaalaisella Aug. Trobergin Margareta nelimastoparkilla. Laivanvarustajana hän omisti erikokoisia laivoja pienistä saaristohöyrylaivoista aina Suomen suurimpaan höyrylaivaan S/S Albertinaan saakka. Ensimmäiset laivansa Nylund hankki 1939. Nylund omisti myös rahtaus-, laivameklari- ja laivanhoitotoimia harjoittaneen Northern Chartering Oy:n ja hänellä oli Paraisilla omistuksessaan Mågbyn kartano.


title: Onnar S. Nylund

text: Nylundin varustamoita olivat:


title: Saint-Lieux-lès-Lavaur

text: Saint-Lieux-lès-Lavaur on kunta Ranskan eteläosassa Tarnin departementissa Occitanien alueella. Se sijaitsee Agoutjoen varrella.


title: Saint-Lieux-lès-Lavaur

text: Kunnan nähtävyys on kapearaiteinen rautatie CFTT ("Chemin de fer touristique du Tarn"). Rautatiellä on käytössä viisi höyryveturia, joista kolme on luokiteltu historiallisiksi monumenteiksi.


title: S/S Albertina

text: S/S Albertina (vuodesta 1950 S/S Kotka) oli rahtihöyrylaiva, joka oli suomalaisomistuksessa 1948–1956. Laiva oli Suomen suurin mäntähöyrykoneella varustettu kuivarahtilaiva.


title: S/S Albertina

text: Laiva valmistui marraskuussa 1913 Flensburger Schiffbau-Gesellschaftin telakalta Flensburgissa Saksassa. Laivan nimeksi tuli "Cannstatt", ja se asetettiin Saksan ja Australian väliseen liikenteeseen. Ensimmäisen maailmansodan alettua 1914 Australian viranomaiset takavarikoivat laivan Brisbanessa. Laivan nimeksi tuli "Bakara", ja se oli aluksi sota-ajan kuljetuksissa, ja toukokuusta 1918 alkaen se oli Commonwealth Government Linesin käytössä. Vuonna 1925 laivan omistajaksi tuli bremeniläinen Roland-Linie AG varustamo, ja nimeksi muuttui "Witell". Seuraavana vuonna omistajaksi vaihtui bremeniläinen Norddeutscher Lloyd. Vuonna 1937 vaihtui omistajaksi Hamburg Südamerikanische DG ja laivan nimeksi tuli "Rosario".


title: S/S Albertina

text: Laiva upposi toisen maailmansodan aikana Norjassa, mutta se nostettiin ylös ja korjattiin. Vuonna 1945 se vaurioitui pahoin Hampurin satamassa liittoutuneiden pommituksessa. Englantilaiset ottivat laivan sodan jälkeen haltuunsa, se siirrettiin tanskalaisten käyttöön ja korjattiin. Huhtikuussa 1948 laivan osti suomalainen O. S. Nylundin omistama Pargas Rederi och Varvs Ab varustamo. Laiva asetettiin Nylundin ja Henry Nielsenin yhteisesti omistaman Oy Finland - Afrika & Australia Line Ltd varustamon liikenteeseen. Nylund luopui osuudestaan yhteisvarustamossa vuonna 1950, ja lokakuussa 1950 laivan osti Henry Nielsenin omistama Ab Helsingfors Steamship Co. Ltd. Laivan uudeksi nimeksi tuli "Kotka". Englannin kuljetus- ja siviili-ilmailuministeriö osti laivan helmikuussa 1956. Se lastattiin täyteen pommeja, arsenikkia ja muuta sotilaallista ongelmajätettä ja upotettiin lasteineen 23. heinäkuuta 1956 keskelle Atlanttia.


title: S/S Albertina

text: Laivan pituus oli 143,15 metriä, leveys 17,81 metriä ja syväys 7,31 metriä. Kuollut paino oli 9 120 tonnia ja höyrykoneen teho 4 000 hevosvoimaa.


title: Rabastens

text: Rabastens on kunta Ranskan eteläosassa Tarnin departementissa Occitanien alueella. Se sijaitsee Tarnjoen varrella.


title: Rabastens

text: Kunnan nähtävyyksiä on 1600-luvun kartanossa oleva paikallishistorian, -arkeologian ja -taiteen museo "Musée du pays Rabastinois". Toinen huomattava nähtävyys on kirkko "Notre-Dame-du-Bourg". Se kuuluu Unescon maailmanperintöluetteloon osana Santiago de Compostelan pyhiinvaellusreittiä Ranskassa.


title: Watanabe

text: Watanabe on sukunimi. Se on muun muassa seuraavien japanilaisten henkilöiden sukunimi:


title: Rauhaniemen kansankylpylä

text: Rauhaniemen kansankylpylä on vuonna 1929 rakennettu uimalaitos, joka sijaitsee Tampereella Näsijärven rannassa, Lapinniemen kaupunginosassa. Kansankylpylään kuuluu sauna ja uimaranta, jotka ovat käytössä ympäri vuoden. Kesäisin paikalla toimii myös kioski.


title: Rauhaniemen kansankylpylä

text: Arkkitehti Bertel Strömmerin suunnittelema kylpylärakennus on säilynyt ulkopuolelta lähes alkuperäisessä asussa, ja sillä on kulttuurihistoriallista arvoa. Sisätiloissa on lämmitetyt pukuhuoneet, wc- ja peseytymistilat sekä kaksi saunaa, jotka ovat yhteisiä naisille ja miehille. Saunojat eivät ole alasti vaan käyttävät uima-asua. Isompaan saunaan mahtuu kerralla jopa 50 henkeä, pienempään 30.


title: Rauhaniemen kansankylpylä

text: Rauhaniemen kansankylpylän omistaa Tampereen kaupunki, ja sen hoidosta huolehtii tamperelainen uimaseura TaTU Tampere.


title: Rauhaniemen kansankylpylä

text: Tampereen Pyhäjärven rantaan perustettiin 1908 Palomäen uimalaitos. Tamperelaiset uimaseurat esittivät kuitenkin vuonna 1921, että myös Itä-Tampereen alueelle tarvittaisiin vastaavanlainen kohde. Kaupungin rahapulan vuoksi hanke viivästyi ja päätös uuden ”kansankylpylän” rakentamisesta tehtiin vasta vuosikymmenen lopulla. Uimalaitoksen sijaintipaikaksi valikoitui Rauhaniemi, joka oli ollut jo pitkään Lapin esikaupungin asukkaiden vakituinen uimapaikka.


title: Rauhaniemen kansankylpylä

text: Kansankylpylän avajaisia vietettiin juhannuksena 1929. Kylpylä oli alun perin virkistyspaikka, jossa ihmiset uivat rauhallisesti ja ottivat aurinkoa. Siellä järjestettiin uimakouluja ja myös muuta toimintaa, kuten puistokonsertteja. Sauna valmistui myöhemmin, vuonna 1957.


title: Rauhaniemen kansankylpylä

text: Kylpylän länsipuolelta on löydetty kalliopiirroksia, joita pidetään kulttuurihistoriallisesti merkittävänä muinaisjäännöksenä.


title: Jalmari Pusa

text: Juho Jalmar (Jalmari) Pusa (18. elokuuta 1895 Pyhäjärvi Vpl – 27. syyskuuta 1957 Turku) oli suomalainen maanviljelijä ja kapteeni, joka toimi Kansallisen Kokoomuksen kansanedustajana Kymen läänin vaalipiiristä vuosina 1948–1951.


title: Jalmari Pusa

text: Pusa työskenteli muun muassa maanviljelijänä, Viipurin suojeluskuntapiirin Käkisalmen alueen aluepäällikkönä ja Pyhäjärven palopäällikkönä. Paikallispolitiikassa hän oli mukana Pyhäjärvellä, jossa toimi kunnanvaltuutettuna ja kunnanvaltuuston puheenjohtajana. Vuoden 1917 yleislakon aikana Pusa johti Pyhäjärven suojeluskuntaa kahakassa, joka päättyi kolmen suojeluskuntalaisen kuolemaan.


title: Jalmari Pusa

text: Pusan vanhemmat olivat maanviljelijä Juho Pusa ja Liisa Tihveräinen. Pusa oli naimisissa Hanna Bycklingin kanssa vuodesta 1923 lähtien.


title: Leo Leppä

text: Leo Lauri Leppä (28. toukokuuta 1893 Lammi – 18. elokuuta 1958 Turku) oli suomalainen taloudenhoitaja ja rovasti, joka toimi Kansallisen Kokoomuksen kansanedustajana Turun läänin eteläisestä vaalipiiristä vuosina 1945–1948.


title: Leo Leppä

text: Leppä kirjoitti ylioppilaaksi vuonna 1914. Teologian erotutkinnon hän suoritti vuonna 1918 ja sai pappisvihkimyksen samana vuonna. Pastoraalitutkinnon Leppä suoritti vuonna 1923. Työuransa aikana hän toimi kirkollisissa tehtävissä muun muassa Askaisissa, Laitilassa ja Turussa minkä lisäksi hän toimi kamreerina sekä Asikaisten että Rymättylän säästöpankeissa. Paikallispolitiikassa Leppä oli mukana toimien kunnanvaltuutettuna sekä Rymättylässä että Turussa. Hän oli presidentinvaalin valitsijamies vuoden 1950 vaaleissa.


title: Leo Leppä

text: Lepän vanhemmat olivat vääpeli Karl Fredrik Leppä ja Emerentia Nålberg. Leppä oli naimisissa Aino Emilia Oksasen kanssa vuodesta 1918 lähtien. Hän sai rovastin arvonimen vuonna 1943.


title: Usko Koski

text: Usko Sulo Toinen Koski (13. tammikuuta 1898 Helsinki – 20. joulukuuta 1973 Helsinki) oli suomalainen varatuomari ja pankinjohtaja, joka toimi Kansallisen Kokoomuksen kansanedustajana Uudenmaan läänin vaalipiiristä vuosina 1948–1951.


title: Usko Koski

text: Koski kirjoitti ylioppilaaksi vuonna 1917. Ylemmän oikeustutkinnon hän suoritti vuonna 1928 ja varatuomariksi hän valmistui vuonna 1936. Koski teki pitkän uran Kansallis-Osake-Pankissa, minkä lisäksi hän toimi muun muassa Hyvinkään kauppalan ilmasuojelupäällikkönä vuosina 1940-1946. Kunnallispolitiikassa Koski oli mukana toimien Hyvinkään kauppalanvaltuuston varapuheenjohtajana ja jäsenenä kauppalanhallituksessa. Hän oli myös presidentin valitsijamies vuoden 1956 vaaleissa.


title: Usko Koski

text: Kosken vanhemmat olivat suutari Villehad Koski ja Hilma Matilda Sillfors. Koski oli naimisissa Lempi Dagmar Hjeltin kanssa vuodesta 1920 lähtien.


title: Istanbulin sopimus

text: Istanbulin sopimus eli Euroopan neuvoston yleissopimus naisiin kohdistuvan väkivallan ja perheväkivallan ehkäisemisestä ja torjumisesta on maailman ensimmäinen laaja-alainen sopimus, jonka tarkoitus on ennaltaehkäistä ja poistaa perheessä tapahtuvaa ja naisiin kohdistuvaa väkivaltaa. Istanbulin sopimus hyväksyttiin vuonna 2011, ja se astui kansainvälisesti voimaan 1. elokuuta 2014.


title: Istanbulin sopimus

text:
Sopimuksen tavoitteena on muun muassa:
Sopimus velvoittaa muun muassa:
Sopimusmääräysten täytäntöönpanoa seuraa naisiin kohdistuvan väkivallan ja perheväkivallan torjunnan asiantuntijaryhmä (GREVIO).


title: Istanbulin sopimus

text: Suomi allekirjoitti Istanbulin sopimuksen (53/2015) 11. toukokuuta 2011 ja hyväksyi sen 17. huhtikuuta 2015. Sopimus astui voimaan 1. elokuuta 2015.


title: Istanbulin sopimus

text: Ennen sopimuksen voimaantuloa Terveyden ja hyvinvoinnin laitos arvioi, että sopimuksen velvoitteiden täyttäminen maksaa Suomelle noin 40 miljoonaa euroa vuodessa. Alexander Stubbin hallitus ei 18. syyskuuta 2014 antamassaan esityksessä esittänyt erillistä rahoitusta sopimuksen saattamiseksi voimaan, vaan toimenpiteet aiottiin toteuttaa valtiontalouden kehyksen puitteissa. Hallitus ei esittänyt perustettavaksi matalan kynnyksen tukikeskuksia. Se lupasi selvittää vuorokauden ympäri auttavan puhelimen ja raiskauskriisikeskusten järjestämistä, mutta sopimuksen puolesta kampanjoineen ihmisoikeusjärjestö Amnestyn mukaan käytännön suunnitelmat puuttuivat, eikä esityksessä ollut selkeää aikataulua tai rahoitusta sopimuksen velvoittaman erillisen koordinaatioelimen perustamisesta.


title: Istanbulin sopimus

text: Maaliskuussa 2015 eduskuntapuolueet Perussuomalaisia lukuun ottamatta kannattivat Istanbulin sopimusta. Keskustaa lukuun ottamatta eduskuntapuolueet halusivat sopimusta vasten koordinaatioelimen, joka tehostaisi sopimuksen toteuttamista.


title: Istanbulin sopimus

text: Osana sopimuksen voimaansaattamista Suomi lisäsi vuonna 2014 rikokseksi vainoamisen (Istanbulin sop. §34).


title: Istanbulin sopimus

text: Suomessa on sopimuksen vastaisesti lupa sterilisoida henkilö "painavista syistä" vasten hänen tahtoaan, jos hän on sairauden vuoksi on pysyvästi kykenemätön ymmärtämään steriloimisen merkityksen (esimerkiksi kehitysvamman vuoksi) ja hänen laillinen edustajansa hakee hänelle pakkosterilointia a. koska hänen lapsensa olisivat luultavasti vaikeasti sairaita tai ruumiiltaan viallisia b. raskaus vaarantaisi hänen terveytensä c. hänen sairautensa tai siihen verrattava syy rajoittaisi vakavasti hänen kykyään hoitaa lapsia.


title: Istanbulin sopimus

text: Suomen turvakotien määrä ei täyttänyt sopimuksen vaatimusta heinäkuussa 2017.


title: Istanbulin sopimus

text: Amnestyn Suomen osasto kampanjoi vuosia, jotta Suomeen perustettaisiin naisiin kohdistuvan väkivallan vastaista työtä koordinoiva elin. Istanbulin sopimuksessa velvoite kirjattiin artiklaan 10.